text:
Omuwandiisi yagamba nti : Ba Imam b’obushia (Imaamiyyah) ekimi n’ababiri (12) tebakola byoonoono era tebasobya nga ba Nnabbi (s.a.a.w) , okugeza nga Imam Ali (a.s).
Tugamba nti kituufu ba Imam tebasobya kulw’obukakafu obweeyolese okuva mu Qur’an eyeekitiibwa mu surat Al Ahzaab Aya 33 (33:33) katonda oweekitiibwa agamba nti : “Mazima katonda ayagala okubajjako obubi mwe abantu b’enyumba (YaNnabbi (s.a.a.w) n’okubatukuza olutukuza”.
Etteeka lino lyeeyolefu nti katonda (S.W.T) ya bajjako ebyonnoono abo abantu b’enyumba ya Nnabbi (s.a.a.w). kati ekirina okweebuzibwa kiri nti abantu b’enyumba ya Nnabbi (s.a.a.w) beebaani? Tusaba omusomi naddala omuwandiisi yeeweeyo oba aweeyo akaseera asome enyinyonyola y’etteeka (Aya) eryo mu tafsiir zonna kazibeere z’abasunni ategeere baani abantu b’enyumba ya Nnabbi (s.a.a.w) abo katonda beyajjako ebibi era naabatukuza olutukuza, era n’ekirala obutasobya (Ismat) bwaabwe etteeka eriri mu Qur’an surat Ala-Imran aya: 61 (3:61) kulw’abantu abattali basiraamu abajja okuva “Enajr’an “abo abajja okuba nti bavuganya (bawera) ne Nnabbi (s.a.a.w) oluvanyuma basabe katonda oweekitiibwa asse ekibi ku muntu omulimba, katonda oweekitiibwa n’agamba Nnabbi we (s.a.a.w) nti “Bagambe nti mujje tuyite abaana baffe n’abaana bamwe ne bakyaala baffe nebakyaala bammwe ne ffe fenyini namwe mwenyini oluvanyuma tusabe katonda asse ekibi n`ekikolimo kumulimba muffe.” Nnabbi (s.a.a.w) yayita Imam Ali (a.s) okubeera nti y’alinga yye Nnabbi naayita Hassan ne Husein okuba nga abaana baabwe ate naayita Fatima (a.s) okubeera’nga mukazi waabwe kubanga ono mukyaala Fatima (a.s) okubeera nga mukazi waabwe muwala wa Nnabbi (s.a.a.w) atenga muka Imam Ali (a.s) kati olwookuba Imam Ali (a.s) Nnabbi (s.a.a.w) gweyatwaala nga adda mukifookye y’ensonga lwaaki mukyaala we Fatima (a.s) agenda nga mukyaala wa Imam Ali (a.s). Tusaba omuwandiisi asome ko ku tafsiir ya “Aya “etteeka lino n’ensonga eyalissisa ayinza okusoma tafsiir nga:
1- Tafsiir Twabary 3: 299-301 (Al Maimanat)
2- Ibn Athiir 1: 370-371
3- Durarul Manthur (eya) suyuutwi 1: 33 asobole okutegeera obujulizi nga abamanyi ba “Ahli- Sunna “bwe baawandiika mu bitabo byaabwe n’etteka eddala erifaanagako n’eryo weeriri okwo kwossa olukoloddoli lwa hadith enyingi eza Nnabbi (s.a.a.w) abamanyi ba Ahi-l Sunna zebaawandiika okuva ku nabb oweekitiibwa nga hadith Thaqalain (Ebizito ebibiri) hadith Saffiina (eyo Nnabbi (s.a.a.w) gyeyatuteg erezaamu abantu b’enjuuye nti balinga eryaato lya Nnabbi Nouh (a.s) ne hadith Al Manzirah ne hadiith endala nyingi. O`yo yenna ab’agaana aya (Amateeka) ezo oba hadith zino ab’agaanyi mateeka g`amukama katonda oweekitiibwa era ab’agaanye ebyo Nnabbi (s.a.a.w) byeya tumwa nabyo er`aba anyoomye n’okuvoola ba swahaba abaawandiika hadith zino okuva ku Nnabbi (s.a.a.w) abo bonna abakakasa obutasabya bwa ba Imam (a.s).
Omuwandiisi ya wandiika naagambi nti : Omumanyi omukulu muba Shia gwebayita Allamatu-Twabatwabae mukitabo kyebayita “Shia mu busiraamu “Yawandiika nagamba nti tekisoboka kibiina kyonna kubaawo nga ky’abantu okujjako nga kirina omukulembeze (Imam) amany iddwa gyebali oba nedda.
Tungamba nti : Nga bwekiri nti eddiini yakatonda kitegeerekeka nti omuntu yenna tasobola kuteekamu mateeka gagobererwa wadde enkola endala okusinziira kundowooza ye ey’obuntu, na bweekityo ku lw’okumanya kwakatonda ya salawo okulonda abantu okuva mubantu abo abalongoofu abasobola okukuuma eddiini ye n’okugituusa eri abantu abalala, kubanga okubeera nga eno eddini erekebwa bweetyo awatali kubaawo muntu agikuuma wadde alondoola ebikyaamu asobole okunnyonnyola ebitategeerekese eri abantu nga bwe gwaali ku mulembe gwa Nnabbi (s.a.a.w) nekumirembe egyo egyaddako,.naye kati obwa Nnabbi bwakomekkerezebwana Nnabbi waffe ow’ekitiibwa.Muhammad(s.a.a.w)kati omuntu okusigala.nga akola nga Nnabbi (s.a.a.w) mukifookye ng’anyonyola abantu amateekag’eddiin,Omuntu oyoyayitibwa Imaam (Omukulembeze) era oyo tatekeddwa kulondebwa nabantu kubangaabantu tebamanyi .muloongofu yaani wadde asobola okuddukanya eddini eno bbo abantu gyebatamanyi, okujjako katonda ow’ekitiibwa ye yenyini yaalonda kulwokumanya kwe abantuabasaanira.,nabweetikyo.shia bakakasa nti katonda ow’ekitiibwa yalagira omubakawe (s.a.a.w) alonde oyo gweyamulagira okubeera nti amuddira mubigere asobola okuyimirizaawo n’okukuuma eddiini eno ey’obusiraamu nabweekityo yamulonda oyo gweyawa obusobozi bw’okumanya n’okugondera katonda ow’ekitiibwa n’okumweesinza okusinga abalala, nga bwebyaawandiikibwa mu mubitabo by’enjigiriza.n`ebyafaayo.
Nga bweeri eddiini eno ey’obusiraamu nti yabugenderevu era yakusigalawo, wateekeddwa okubaawo omukulembeze buli mulembe (Omujjuvu nga bwe tulabyeeko emabega) wabeerawo akulembera ng’akuuma eddiini eno nga Nnabbi (s.a.a.w) bweyayogera muzimu ku hadiith ze ezaasembayo (Thaqalain) yagamba nti : “Mbalekedde ebizito bibiri, ekitabo kya katonda n’abantu b’enyumba yange mazima byo byombi (Qur’an n’abantu b’enjuuye) tebijja kwawukana kimu kukinnaakyo okutuusa olunaku lw’enkomerero”. Mubutaawukana bwa Qur’an n’abantu b’enjuya Nnabbi (s.a.a.w) ky`eyoleka lwaatu nti ebbanga Qur’an oly`emala nga weeri, wateekeddwa okubaawo kumabbali gaayo Imam oyo abeera ayimirira mulinya ly’abantu bennyumba ya Nnabbi (s.a.a.w) atasobya era oyo alondeddwa ne katonda ow`ekitibwa.
Ayinza okubeera Imam oyo nga amanyiddwa eri abantu nga bamulaba era ngabwekyaali kumulembe gw’omukulembeze w’aba khalifah Ali (a.s) wamu n’abaana be (Abakulembeze) oluvannyuma lwe, nabweekityo asobola okubeera nti talabikalabika nga bweguli kati ku Imaam owekkumi n’ababiri (12th) mu ba Imaam ayitibwa Imam Al Mahdi okuva mululyo lwa Ali (a.s) era n’okubeerakwe nti talabikalabika mubantu tekigyaawo bukulu bwaamulimu gwe okukuuma eddiini, ekyo tukirinako obujulizi okuva eri katonda ow’ekitiibwa.
Omuwandiisi agamba nti :Singa obosomye ebitabo byabashia wesanga nti batwaala ba Imamu okuba mu ddaala lya baNnabbi oba okusingwo era nga nenjawulo eri wakati wa na Nnabbi ne Imamu eri mumanya bunnya.
Tugamba nti : Abashia bakkiriza okuba nti katonda yeyalonda ba Imamu okuba abakulembeze babasiraamu oluvanyuma lwa Nnabbi sso si ba Imamu kuba baNnabbi, era abashia nabasunni bakkiriza hadithi ya Nnabbi mwagambira nti “Ali gyendi Ali mukifu kya Haroona(a.s) kye yalimu eri Nnabbi Musa (a.s) okujjako nti tewali Nnabbi mulala oluvanyuma lwa’nge eri mu Al ja amiu sswaghiir Ejjuzu 2: olup.177 hadiith 5597 empaandiika (twabua) esooka mumwaka 1401A.H. Ng'era Qur’an bwetutegeeza “Naye yye mubaka wakatonda ng'era yewenkomerero mu ba Nnabbi....” (suratul Anzaabu, aya : 40) Nga'te sikyokka wabula kikakafu mumateeka g’edeen (fiqihi mu madhehebu g'abashia) ngabuli yenna ayeyita Nnabbi oluvanyuma lwa Nnabbi Muhammad (s.a.a.w) talina kuttibwa.
Ngera kya mwebyo ebisimbwaako amagego (mu shia) okukkuriza nti Nnabb Muhammad (S.a.a.w.) ye Nnabbi owenkomerero, ng’era bakkiriza Nnabbi Muhammad (s.a.a.w) nga yasinga baNnabbi bonna, singa kyali kuba bonna batumwa mumulembegwe bandi mukkiriza era nebamugoberera,
katonda atutegeeza mu surat Ala-Imran Aya 81 nti : “JJukira katonda lweyakozesa ba Nnabbi endagaano lwebyo byembawadde mu bitabo n'okutegeera oluvanyuma singa omubaka owamazima abajjira munamukkiriza era nemumutaasa, mukkiriza era kunsonga eyo mujjibwaako obweyamo, b’agamba nti tukkirizza, katonda yagamba nti mubeere bajulizi nange ndiwamu nammwe kubujulizi bwewe waddeko ".Soma Tafsiiri za Aya eyo otegere bulungi ekyagendereruamu.
Ate abaddirira Nnabbi mu bulungi bebasigire ba Imamu ekkumin'babiri, (Al-ithina -Ashara) (a.s) Naye ate ekyo omuwandisi ye ky'agamba ba Imamu bali mu ddaala lya Nnabbi oba okusingawo nenjawulo eri mu manya bunya kyokka... Ekyo sikituufu wabula abashia bo bakkiriza nti obwa Nnabbi bwakomekkerezebwa na Nnabbi Muhammad, era ba Imamu bo basigire so ssi ba Nnabbi.
Naye abamu mu baNnabbi basingagana amadala abashia bakikkiriza kuva ku bwino eyabatuukako awatali kulanddagga ensonga bbiri nawe zikyayinza okukumalamu okutankana tankana.
1- Twogedde gyebuvuddeko nti: Qur’an eraza nti singa ba Nnabbi bonna baatumwa kumulembe gwa Nnabbi Muhammad (S.a.a.w) awatali kakunkuna bandibadde bamukkiriza era neba mugoberera, nga n'obutuufu bw'okukkiriza n'okugoberera kwekussa mu nkola kyonna Nnabbi (s.a.a.w) ky'aba alagidde. Mukugeza singa baNnabbi bonna baaliwo mu mulembe gwa
Nnabbi n’alonda ba Imamu (abakulembeze) abaffe ba Nnabbi bandibadde bawukana kukiragiro ekyo? Bwekuba okuddamu nti bandikirizza okugoberera ba Imamu abaffe, asinga yagobererwa oba y'agoberera??!! Nabw'ekityo tewali kiziyiza ba Imamu kuba nti waliyo ba Nnabbi bebasinga mu madaala mukalammula kw'amagezi wadde mu shariya.
2- Aba ahli-Sunna b'ogera mu bitabo byabwe nti Nnabbi yagamba: “abamanyi, b'ekibiinakyange balinga baNnabbi b’abana bayisirayiri, oba bali mu madaala gabanbbi ba bayisirayiri, nenjogera endala ezifaanana bwezityo.
Era nga Nnabbi (s.a.a.w) wakweyagala n'abamanyi b'ekibiina kye kulunaku lwenkomerero, soma ekitabo “jaamiul-ahbaari, ekitundu eky'amakumi abiri, hadithi 5, olup.111.
Bwekiba nti omumanyi mukibiina kya Nnabbi ali muddala eryo, ng'ate k'abeere mumanyi, waddaala ki akyayinza okusobya naye kiba kitya eri abo (ba Imamu) katonda beyatutegeezakomu mu Qur’an nti, tebasobya neNnabbi natu sunirako ku bulungi, bwabwe ab'asikira okumanya kwa Nnabbi, abateetagako mulundi nagumu kumanyisibwa kuva eri bantu, nga'te bbo abantu b'abeetagako babamanyise."
Naye ate ekigambo ky'omuwandiisi nti ba Imamu ne Nnabbi tewali njawulo, kigambo kijweteke awatali bujulizi okyayinza n'okufuna okwanukulwa kw’ekyo okuva mwebyo ebiyise.
Omuwandiisi agamba nti : shia mubyebakkiriza kwekuba nti teri n'omu ayinza kutuuka kuddaala lyabukkiriza bwa ba Imamu, kabeere Nnabbi (s.a.a.w) wadde malaika jibra-er !!!
Tugamba nti : Omuwandiisi tafaayo kumanya makulu gabigambo wadde ebigendererwa byabyo kyova olaba nti atabika n'ayongeramu n'ebibye ate emirundi ejimu n'awayira olw'obukyayi nekkonda ebiri mu mutima gwe. Naye abashia bonna bakkiriza nti Nnabbi (s.a.a.w) yasinga ebitonde byonna, ate bo ba Imamu b'asikira kumanyakwe tebamusinga wadde akuba nti bamwenkana mu ddaala lye, era toyinza kumanya muwandiisi bigambogyabijja, n’atuuka n’okuva ku kumpisa z'abanonyereza nadda mu kuwayira n'okukafuwaza abashia.
omuwandiisi agamba nti : Mundowooza yab'ashia ba Imamu ekkumin'ababiri b'alondebwa kuva eri katonda.
Tugamba nti : Okulondebwa kwa ba Imamu kwakolebwa Nnabbi (S.a.a.w.) ng'alagirwa katonda ekyo ddala kirina kabiiki singa wabaawo obujulizi obukakasa ensonga eyo!!!?
Nnabbi (S.a.aw) kenyini agamba : “ Ba Imamu ekkumi n'ababiri bonna ba mu baquraishi. ’’ Al-jaalmiu-sswaheeh ekya tarmadhi, ejjuzu, 4 olup.501, Ng’ate Nnabbi eyabalonda katonda amwogerako nti “Tayogera byabwewussa wadde okubijja kukwagala kw'omwoyogwe wabula buli kyayogera buba mubaka “(surat- Nnajimu: 3-4)
Okwengera kwebyo, ba Imamu basigire ssosiba Nnabbi era tebassibwaako bubaka bwakatonda, naye bamanyi amateeka Nnabbi (s.a.a.w) geyatumwa nago era bagayiriza abantu, sikyokka wabula bebasinga abamanyi bonna oluvanyuma lwa Nnabbi, era wesanga nti muby'afaayo bebaali obuddiro bw'abantu n'abamanyi mubuyivu nga Abu-haniifa agamba bwati: “singa tegyaali -myaka ebiri (gyeyamala ne Imamu Ja-afari Asswadiq) nu uman yandizikiridde” Nu-uman lyerinya lya Abou-Haniifa. Soma ekitabo Imamu Sswadiq walmadhahirbul-arbaa. olup, 70 Twabu-a, 4 ejjuzu esooka, omwaka 1413. Ekya asad Haidari.
Ate ye maalik mu mulembe gwe nagamba nti “Amaaso tegalambanga wadde amatu okuwulira ko wadde okufumintiriza w’omutima, okuba nti waliwo asinga Ja-afari Bin Muhammad”endagiriro, ekitabo ekiwedde, ejjuzu esooka, olup. 53.
Mukitabo ekyo osobola okwerorera, Imamu Swagiq n’ekifo kye ekyeyoleefu, mu kugasa abamanyi b’obusiraamu, mu mulembe gwe, gamba nga mukuvuunula, Qur’an, (Tafsiir) irimu y’amateeka (Fiqihi) ne Hadiithi.
Omuwandiisi agamba nti : Obwa Imamu kulundda lw’abashi-a kitegeeza bwa Nnabbi!!.
Tugamba nti : Tussaawo n’akakalu singa abaako nekitabo n’ekimu kyonna eky’abashia ekirimu ensonga eyo, kuba abwa Imamu eri abashia kitegeeze bukulembeze bwa diini, nabusigire oluvanyuma lwa Nnabbi (s.a.a.w) olw’okukuuma amateeka (G’obusiraamu) n’okugatuusa eri abantu naye tekiri ng’omuwandiisi bwabijweeteka awatali bukakafu wadde ekiraga.
Omuwandiisi agamba nti : Abashia bakakasa okuba nti Imamu ekkumi- n’ababiri tebasobya (Ma-aswu-miina) nga bwekiri ku baNnabbi.
Tugamba nti : Amakulu ga usmah (Obutasobya) kulumirwa kwamukama katonda eri omuntu okumusobozeza okuba nti agondera katonda era natamujeemera, awamu n’okuba nti alina obusobozi obumujeemera, nga ne usmah oba ((Obutasobya) bubuna bamalaika, bonna ba Nnabbi ne ba Imamu (Abenju yaNnabbi) Tebajeema wadde okusobya ebisobyo ebinene wadde ebitono, mu bu gendereru wabadde mukwerabira, era abashia bakkiriza nti ne Fatuma(S.a) muwala wa Nnabbi naye bwatyo, ma-a swumah, nga balina nebikakasa ensonga eyo, mubyomwemuli:-
Ayat -Tatwihiiri, 33: 33
Ayat - Mawaddah, 42: 23
Ayat - Mubahalah 3: 61
Ne Aya endala, ngera ensonga eyo twagirazizzaako dda gyebuvuddeko, okwongera kwebyo, kitegerekese nti ba Imamu basigire baNnabbi, nga n’obu sigire butuki bwako kulwa kulagira kwakatonda, nga ayisa mu Nnabbiwe (s.a.a.w) ng’ate obuvunanyizi bwa bwabasigire kwekutuusa enjigiriza zakatonda namateekage eri abantu, kale olw’obukulu bw’ensonga eyo balina okubanti batuukiriza obuvananyizibwa obwo tebasobya (Ma-a swuumiina) kibasobozese okubeesiga mu bigambo n’ebikolwa byabwe ko n’okubagoberera awatali nkenyera yonna, wadde okubuusabuusa eri abagoberezi. Bwekiba nga tekiri bwekityo ekigendererwa ky’obusigire kiba kiggwaawo n’okusaanawo.
Ate yye Fatumatul-Azzahara, ma-aswumah, (Tasobya) lwakuba nti y’omu kwabo abakkirwako Ayat Tatwihiiri ko nenjigiriza za Nnabbi endala, muzo: “Fatuma kitundu kunze era amunakuwazza, aba anakuwaza nze era abaamunyiizizza ba annyiizizza nze “(Mustad Rakul-Haakimu ejjuzu (3) olup. 158) abo “...Katonda asiima olw’okusiima kwe (Fatuma) ate anyiiga olw’okunyiiga kwe “(Yanabi Ul - Mawaddah, ejjuzu essooka, Olup. 203, Twabua ey’omusanvu) ne “Fatuma ye nnabakyaala wabakyaala bonna.”endagiriro eyakaggwa.
Kale bwekiba nti okunyiiza Fatuma kuba kunyiiza nakuna kuwaza Nnabbi (s.a.a.w) ekyo kiba kiraga nti Fatuma lubeerera ayogera era akola mazima ng’ate era ago g’emakulu ga (Uswumah) obuta sobya.
Era nabwekityo bwekiba nti Allah anyiiga olw’okunyiiga kwa Fatuma, kiba kyeraga lwaatu nti Fatuma (a.s) takola okujjako Katonda byayagala.
Kelenno nojja olaba omuwandiisi nga atuwakanya kunzikiriza o eri ba Imamu baffe ng’eriko n’obujulizi okuva mu Qur’ane ne Hadiithi za Nnabbi (s.a.a.w) nga hadiithi Thaqalaini, er’aga obutasobya (Usmat) y’abantu b’enju ya Nnabbi (s.a.a.w) kuba Nnabbi yabaliranyisa ne Qur’an, etaliimu nsobi n’akatono, nabwekityo abantu benjuye, kuba bwekitaba bwekityo, kiba tekirina makulu Nnabbi kutulagira kwekwaata kubantu bamanyi nti bakozi b’ansobi !!!.
Okw’ongera kwebyo omuwandiisi atuwakanya kunsonga eyo, kubantu kuminabasatu (13) -ba Imamu kumi nababiri (12) ne Fatuma - ng’ate yye akakasa ensonga yemu eri ba swahaba ba Nnabbi bonna, awatali kulekayo n’omu ng’era bonna baali kumazima, ng’ate ebyafaayo (Tariikhi) mubuliwo birimbisa ensonga eyo wetwebuuliza nti “ngeri ki (be) eyiye bwekola omulimu gwa jarri nga (be) eyaffe tekola mulimu ogwo “!!? Amakulu nti ekyikye kikola naye ekyaffe tekikola !!
Awamu nekyo enzikiriza yaffe tugambye nti eriko obukakafu wano wetumusabira bwaba nga asobola aleeteyo ekiraga nti ba Imamu baffe bakola ensobi oba okwebagajja amadhambi oba obujeemu bwonna, wano era wetumusabira asome ebitabo bya ba Ahli-Sunna ebyogera kubulamu bwaba Imamu, yemale ekkonda kumwooyo, waliwo n’olugero olugamba nti :-
“Singa gw’okowoola abeera kuba mulamu yandibadde awulidde, naye baabuwe!!, gwokowoola talimu kalamu”.


c: text/html

text:
EBY’OKWESOMESA
Olunyiriri lwa Musa
Ebirala Ebigwa mu Kkowe Lino
Olunyiriri lwa Lutti
Mawanga ki agaasibuka mu Lutti n’ab’eŋŋanda ze? Weetegereze olunyiriri olwo ojjuzeemu amannya agabulamu.
Ebibuuzo Ebikwata ku Nfaanana y’Ensi: Ebifo Yakobo bye Yatuukamu
Bifo ki Yakobo bye yatuukamu? Soma Bayibuli omanye engeri gy’oyinza okuddamu ekibuuzo ekyo, oluvannyuma owandiike eby’okuddamu ku mmaapu.
Yogera Amannya ga Batabani ba Yakobo
Soma ebigambo ebiragiddwa wammanga, oluvannyuma owandiike erinnya lya mutabani wa Yakobo gw’olowooza okuba nti y’ayogerakwo.
EBY’OKWESOMESA

robotstxt: allowed

filter: keep


text:
Eddwaliro lya Mild May Uganda obwanga bw’okujjanjaba abalwadde b’ekirwadde kya Kityatabaala kati babuzzizza mu kuddaabiriza bali ku ddagala basobole okulitambulirako obulungi ate nalyo libagase nga kino kiddiridde ebibadde bitandise okuwulirwa nti abalwadde bangi balemererwa eddagala abasing olw’eby’endya ebitatuukana nalyo.
Akulira eddwaliro lino Barbara Mukasa ategeezezza nti kati endya y’abalwadde abali ku ddagala ye nsonga nga batandise okutalaaga ebitundu by’eggwanga awali ebbula ly’emmere badduukirire abalwadde n’emmere esaana.


text:
Essuula 1
1 Okubikkulirwa kwa Yesu Kristo Katonda kwe yamuwa okulaga abaddu be ebigwanira okubaawo amangu: n'abuulirira mu malayika we ng'amutuma eri omuddu we Yokaana,
2 eyategeeza ekigambo kya Katonda n'okutegeeza kwa Yesu Kristo, byonna bye yalaba.
3 Alina omukisa oyo asoma, n'abo abawulira ebigambo by'obunnabbi buno, era n'abakwata ebiwandiikiddwa mu bwo: kubanga ekiseera kiri kumpi.
4 Yokaana eri ekkanisa omusanvu ez'omu Asiya: ekisa kibeerenga nammwe n'emirembe ebiva eri oyo abaawo era eyabaawo era ajja okubaawo; era ebiva eri emyoyo omusanvu egiri mu maaso g'entebe ye;
5 era ebiva eri Yesu Kristo, omujulirwa omwesigwa, omubereberye w'abafu, era afuga bakabaka b'omu nsi. Atwagala, era eyatusumulula mu bibi byaffe olw'omusaayi gwe;
6 n'atufuula obwakabaka, bakabona eri Katonda Kitaawe; ekitiibwa n'obuyinza bibeerenga eri oyo emirembe n'emirembe. Amiina.
7 Laba, ajja n'ebire era buli liiso lirimulaba, n'abo abaamufumita; n'ebika byonna eby'omu nsi birimukubira ebiwoobe. Weewaawo, Amiina.
8 Nze ndi Alufa ne Omega, bw'ayogera Mukama Katonda, abaawo era eyabaawo era ajja okubaawo, Omuyinza w'ebintu byonna.
9 Nze Yokaana muganda wammwe era assa ekimu mu kubonaabona ne mu bwakabaka ne mu kugumiikiriza ebiri mu Yesu, nnali ku kizinga ekiyitibwa Patumo, olw'ekigambo kya Katonda era n'olw'okutegeeza kwa Yesu.
10 Nnali mu Mwoyo ku lunaku lwa Mukama ne mpulira ennyuma wange eddoboozi ddene, ng'ery'akagombe,
11 nga koogera nti Nze Alufa ne Omega, era Ky'olaba, wandiika mu kitabo, okiweereze ekkanisa omusanvu; eri Efeso, n'eri Sumuna, n'eri Perugamo, n'eri Suwatira, n'eri Saadi, n'eri Firaderufiya, n'eri Lawodikiya.
12 Ne nkyuka okulaba eddoboozi eryayogera nange. Bwe nnakyuka, ne ndaba ettabaaza musanvu eza zaabu;
13 ne wakati w'ettabaaza ne ndaba afaanana ng'omwana w'omuntu, ng'ayambadde okutuuka ku bigere, era ng'asibiddwa mu kifuba olukoba olwa zaabu.
14 N'omutwe gwe n'enviiri ze nga zitukula ng'ebyoya by'endiga ebitukula ng'omuzira; n'amaaso ge ng'ennimi z'omuliro;
15 n'ebigere bye nga bifaanana ng'ekikomo ekizigule, ng'ekirongoosebbwa mu muliro; n'eddoboozi lye nga liri ng'eddoboozi ly'amazzi amangi.
16 Era ng'akutte mu mukono gwe ogwa ddyo emmunyeenye musanvu: ne mu kamwa ke ne muvaamu ekitala ekisala eky'obwogi obubiri: n'obwenyi bwe nga buli ng'enjuba bw'eyaka mu maanyi gaayo.
17 Bwe nnamulaba, ne ngwa ku bigere bye ng'afudde. N'anteekako omukono gwe ogwa ddyo, ng'ayogera nti Totya; nze w'olubereberye era ow'enkomerero,
18 era Omulamu; era nnali nfudde, era, laba, ndi mulamu emirembe n'emirembe, era nnina ebisumuluzo eby'okufa n'eby'Emagombe.
19 Kale wandiika by'olabye, n'ebiriwo, n'ebigenda okubaawo oluvannyuma lw'ebyo;
20 ekyama ky'emmunyeenye omusanvu z'olabye mu mukono gwange ogwa ddyo n'ettabaaza omusanvu eza zaabu. Emmunyeenye omusanvu be bamalayika b'ekkanisa omusanvu: n'ettabaaza omusanvu ze kkanisa omusanvu.


text:
“SIIBULA OMUWEEREZA WO, AYI MUKAMA, MU DDEMBE…”
Nn e e b a z a Katonda okulaba nga abasoma bino ensonga yaffe enkulu ya kujagulizaako Banna Bujuuko okufuna ekigo, nga Bujuuko azaalibwa ekigo ky’e Muduuma. BannaMuduuma ne Banna Bujuuko mwenna mbakulisa okulaba ku lunaku luno. Nzenno omukulu w’ekifo kyammwe, mbasaba twegatte ku Simeo okuyimba oluyimba, “siibula omuweereza wo, ayi Mukama, mu ddembe, nga bwe wagamba, kubanga amaaso gange galabye obulokozi bwo....”Luke 1: 29-32.
Bwe nzijukira byetuyiseemu okuva Iwe twayatula nti tukkiriza ekisomesa ky’e Bujuuko okufuuka ekigo ne Ssabasumba Dr. Cyprian Kizito Lwanga n’ayatula nti, “mbawadde,” sirema kwebaza Katonda atuyambyeokugumiraokwetikkaomusaalaba okugutuusa kunkomerero.
Kitaffe Ssabasumba webale kusalawo, weebale kutuwa kigo! Nneebaza bonna abayambye ennyo okulaba nga Bujuuko afuuka obulala! Mwenna katonda abaddizeewo musera.
Omusigire wange eyasooka Rev. Fr. Anthony Bbaale, mukwano gwange; weebale kwagala Katonda , weebale kumanya kukola, weebale kuzimba Bujuuko; naye anti mwana
mugimu ! Fr. Anthony Bbaale, oyingidde mu byafaayo by’e kigo ky’e Bujuuko ng’ate era omukulu w’ekifo asoose. Katonda agulumizibwe.
Nze nzikiriza nti okusoomoozebwa kwonna kwe tufunye mu nteekateeka zonna, gwe musaalaba gwaffe gwe tubadde tulina okwetikka.
Mmaliriza nga nneebaza Katonda omukozi w’ebikolwa ebineene! Mbaagaliza Mirembe. Kalooli Lwanga omujulizi omutuukirivu, otusabire. Amiina
Fr. Jude Ssemakula
Bwana Mukulu ow’e Muduuma
GOLDEN JUBILEE OF EVANGELISATION
News
Upcoming EventsNo events found
Saint Mary's Cathedral Rubaga, commonly referred to as Rubaga Cathedral, is the parent cathedral of the Roman Catholic Archdiocese of Kampala, the oldest Roman Catholic diocese in Uganda. In 1914 the missionaries began constructing a modern cathedral at Lubaga (Rubaga). Construction was completed in 1924 and St. Mary's Cathedral Rubaga was consecrated on 31 December 1925.


text:
Ekitundu 8: Baibuli by’Eragula Bituukirira
Baibuli tekoma ku kutegeeza bya mazima ebyaliwo mu biseera ebyayita naye era etegeeza ebinaabaawo mu biseera eby’omu maaso. Abantu tebasobola kutegeeza biri mu biseera eby’omu mu maaso. Eyo ye nsonga lwaki tumanyi nti Baibuli yava wa Katonda. Kiki Baibuli ky’eyogera ku biseera eby’omu maaso?
Eyogera ku lutalo olukulu olwa Katonda. Mu lutalo luno Katonda ajja kuggyawo obubi bwonna ku nsi era n’abantu ababi, naye ajja kukuuma abo abamuweereza. Kabaka wa Katonda, Yesu Kristo, ajja kukakasa nti abaweereza ba Katonda bafuna emirembe n’essanyu, era nti tebaddamu kulwala wadde okufa.
Tuyinza okuba abasanyufu nti Katonda ajja kussaawo olusuku oluppya ku nsi, si bwe kiri? Naye tulina kye tuteekwa okukola bwe tuba ab’okubeera mu lusuku lwa Katonda luno. Mu lugero olusembayo mu kitabo kino tuyiga kye tuteekwa okukola okusobola okunyumirwa ebintu eby’ekitalo Katonda by’ategekedde abo abamuweereza. N’olwekyo, soma EKITUNDU 8 ozuule Baibuli ky’eragula ku biseera eby’omu maaso.


text:
AMAGEZI AGAYAMBA AMAKA | OKUKUZA ABAANA
Okuyigiriza Abaana Obwetoowaze
OKUSOOMOOZA
Omwana wo ayoleka amalala kyokka ng’alina emyaka kkumi gyokka!
Asuubira nti buli omu alina okumutwala nti wa kitalo.
Oyinza okwebuuza, ‘Kiki ekimutuuseeko? Njagala yeeyagale naye saagala alowooze nti wa waggulu ku balala!’
Kisoboka okuyigiriza omwana okuba omwetoowaze naye nga tomuleetedde kuwulira nti si wa mugaso?
KY’OSAANIDDE OKUMANYA
Mu myaka egiyise abazadde babadde bakubirizibwa okukolera abaana baabwe buli kimu kye baagala, okubatendereza ennyo ne bwe kiba nti tewali kye bakoze kibagwanyiza kutenderezebwa, n’obutabagambako wadde okubakangavvula. Kyali kirowoozebwa nti singa abaana bayisibwa mu ngeri eyo kyandibayambye okukula nga bekkiririzaamu oba nga tebeenyooma. Naye biki ebivuddemu? Ekitabo ekiyitibwa Generation Me kigamba nti: “Mu kifo ky’okuyamba abaana, ekyo kireetedde abaana okubeera nga beetwala okuba ab’ekitalo.”
Abaana bangi abatenderezebwa ne mu bintu ebitaliimu, bwe bakula, bayisibwa bubi bwe banenyezebwako, ebintu bwe bitagenda nga bwe babadde basuubira, oba bwe babaako kye balemereddwa okutuukiriza. Olw’okuba baba baakuzibwa nga beerowoozaako bokka, kibazibuwalira okukola emikwano egiwangaala. N’ekivaamu bangi ku bo bafuna obulwadde obw’okwennyamira.
Ekiyamba abaana okukula nga tebeenyooma, si kwe kubatendereza buli kaseera, wabula kwe kubayamba okuyiga okukola ebintu obulungi. Ekyo okusobola okukikola tebalina kukoma bukomi ku kwekkiririzaamu. Naye balina okuyiga okukola ebintu ebitali bimu, n’okwongera okukuguka mu ngeri gye babikolamu. (Engero 22:29) Balina n’okuyiga okufaayo ku balala. (1 Abakkolinso 10:24) Ebyo byonna byetaagisa obwetoowaze.
KY’OYINZA OKUKOLA
Mutendereze nga ddala kyetaagisa. Omwana wo bw’ayita obulungi ebigezo, mwebaze. Naye bw’akola obubi, toyanguyiriza kunenya musomesa. Ekyo tekijja kuyamba mwana wo kuyiga kuba mwetoowaze. Mu kifo ky’ekyo, muyambe okumanya ebinaamuyamba okukola obulungi ku mulundi omulala. Mutendereze nga ddala kyetaagisa.
Bwe kiba kyetaagisa muwabule. Ekyo tekitegeeza nti olina okunenya omwana wo mu buli nsobi gy’akola. (Abakkolosaayi 3:21) Naye bw’akola ensozi ez’amaanyi olina okumuwabula. Ekyo era ky’osaanidde okukola singa okiraba nti omwana wo alina endowooza embi. Bw’otomuwabula, endowooza ezo ziyinza okwongera okusimba amakanda mu mutima gwe.
Ng’ekyokulabirako, watya singa omwana wo atandika okwewaana. Bw’otomuwabula, kiyinza okumuviirako okufuna amalala n’atuuka n’okwetwala nti asukkulumye ku balala. N’olwekyo omwana wo oba weetaaga okumuyamba okukiraba nti okwewaana si kulungi era nti kuyinza n’okumuviirako okuswala. (Engero 27:2) Era muyambe okukiraba nti omuntu alina endowooza ennuŋŋamu talina kubeera awo nga yeewaana olw’ebyo by’akola. Bw’omuwabula mu ngeri ey’okwagala kimuyamba okuba omwetoowaze ate mu kiseera kye kimu n’aba nga teyeenyooma.—Amagezi okuva mu Bayibuli: Matayo 23:12.
Yamba omwana wo okutunuulira obulamu nga bwe buli ddala. Bw’owa omwana buli kimu ky’akusaba, kiyinza okumuleetera okulowooza nti ateekeddwa okufuna buli ky’ayagala. N’olwekyo, singa omwana wo akusaba ekintu ky’otosobola kugula, munnyonnyole ensonga lwaki kya magezi omuntu okumanya ensawo ye w’ekoma. Bwe kiba nga kikwetaagisa okusazaamu enteekateeka ez’okwesanyusaamu ze muba mwakola, munnyonnyole nti oluusi ebintu biyinza obutagenda nga bwe tubadde twagala era munnyonnyole engeri gy’ayinza okwaŋŋangamu embeera eyo. Mu kifo ky’okutaliza abaana bo baleme kwolekagana na mbeera yonna nzibu, bayambe okwetegekera ebizibu bye bajja okwolekagana nabyo nga bakuze.—Amagezi okuva mu Bayibuli: Engero 29:21.
Mukubirize okugaba. Yamba omwana wo okukimanya nti “okugaba kulimu essanyu okusinga okuweebwa.” (Ebikolwa 20:35) Ekyo oyinza otya okukikola? Ng’oli wamu n’omwana wo muyinza okuwandiika olukalala lw’abantu abeetaaga obuyambi, gamba ng’abo abeetaaga okuyambibwako mu kugula ebintu, mu by’entambula, oba mu kuddaabiriza ebintu byabwe. Bw’oba ogenda okuyamba abamu ku bantu abo, genda n’omwana wo. Leka omwana wo akirabe nti ofuna essanyu lingi mu kuyamba abalala. Bw’okola bw’otyo, ojja kuba omuteereddewo ekyokulabirako ekirungi ekijja okumuyamba okuba omwetoowaze.—Amagezi okuva mu Bayibuli: Lukka 6:38.


text:
Enzuka-nzukana
KINO ni kitabu eky’esyangano esy’ekwenene. Silhwire omwa kitabu kikulhu eky’ekihugho kyosi, e Biblia. Esyangano sikakuha emyatsi eya kera ey’ekihugho erilhua omughulhu Nyamuhanga atsuka erihangika erihika okwa mughulhu wethu ono. Kandi sika kanaya n’okwa ebya Nyamuhanga akalhaghanisaya erikolha omughulhu owakasa.
Ekitabu kino kikakuha ekyutsutsu eky’ebiri omwa Biblia. Kikakanaya okw’abandu abali omwa Biblia n’ebya bakolha. Kikathasya kanganaya amaha awuwene aw’engebe y’erikotha omwa kihugho paradiso awa Nyamuhanga abiriha abandu.
Ekitabu kiri mw’esyangano 116. Esyangano hino sithwire mwa bitsweka munani. Olhupapura olhukanjura obuli kitsweka lhuka soborera omwa bikuhi ebiri omwa kitsweka ekyo. Esyangano sithondire ndeke-ndeke ngokwa myatsi ya ghenda yikabya kera. Eki kikakuwathikaya eriminya emyatsi eyi nga yabya mughulhu wahi, n’erikilinganisyayo n’eyindi myatsi, eyabyaho kera.
Esyangano hino siri omwa mubughe mwolho-mwolho. Abangi okw’inywe abakiri balere mukendi thoka eriyisomerasyo. Inywe babuthi mukendi bana indi abana benyu abakiri balere bakendi tsemera erisomerwa esyangano hino emirundi n’emirundi. Mukendi sanga muthi omwa kitabu kino muli bingi ebikatsemesaya abalere n’abakulhu kuthya.
Emilhondo eyikaha obwema omwa Biblia yiri okw’ighunzerera erya buli lhughano. Wukasabawa erisoma ebitsweka bino ebye Biblia okwa syangano hino siseghemere. Wabirighunza erisoma olhughano, lhaba omwa bibulyo eby’olhughano olho ebikatsuka okwa lhupapura 257 kandi lengaho eryibuka eby’erisubirya.


text:
Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
1 Nze Pawulo, omuddu wa Katonda era omutume wa Yesu Kristo, alina okukkiriza ng’okw’abalonde ba Katonda, n’okumanya okutuufu okw’amazima agakwataganyizibwa n’okwemalira ku Katonda
2 era ageesigamye ku ssuubi ery’obulamu obutaggwaawo,+ Katonda atayinza kulimba+ bwe yasuubiza edda ennyo;
3 naye mu kiseera kye ekigereke yamanyisa ekigambo kye okuyitira mu kubuulira kwe nnakwasibwa,+ ng’ekiragiro ky’Omulokozi waffe Katonda bwe kiri;
4 mpandiikira Tito, omwana wange ddala alina okukkiriza ffenna kwe tulina:
Ekisa eky’ensusso n’emirembe ebiva eri Katonda Kitaffe ne Yesu Kristo Omulokozi waffe ka bibeere naawe.
5 Nnakuleka mu Kuleete osobole okutereeza ebintu ebitaatereera, era osobole okulonda abakadde mu buli kibuga nga bwe nnakulagira:
6 omukadde ateekwa okuba omusajja ataliiko kya kunenyezebwa, ng’alina omukazi omu, ng’alina abaana abali mu kukkiriza, abatayogerwako ng’ab’empisa embi oba ng’abajeemu.+
7 Ng’omuwanika wa Katonda, omulabirizi ateekwa okuba nga taliiko kya kunenyezebwa, nga teyeefaako yekka,+ nga tasunguwala mangu,+ nga si mutamiivu, nga talwana, nga talulunkana kufuna bintu mu makubo makyamu;
8 naye alina okuba ng’asembeza abagenyi,+ ng’ayagala ebirungi, ng’alina endowooza ennuŋŋamu,+ nga mutuukirivu, nga mwesigwa,+ nga yeefuga,+
9 ng’anywerera ku kigambo ekyesigwa bw’aba ayigiriza,+ asobole okuzzaamu abalala amaanyi ng’abayigiriza ebintu eby’omuganyulo,+ n’okunenya+ abo abawakanya okuyigiriza okwo.
10 Kubanga waliwo abantu bangi abajeemu, aboogera ebitaliimu nsa, abalimba, naddala abo abanywerera ku kukomolebwa.+
11 Kyetaagisa okubasirisa, kubanga abantu abo boonoona amaka nga bayigiriza ebintu bye batasaanidde kuyigiriza, olw’okwagala okwefunira ebintu mu makubo amakyamu.
12 Omu ku bo, nnabbi waabwe, yagamba nti: “Abakuleete bulijjo balimba, nsolo ez’omu nsiko enkambwe, baluvu abatalina bye bakola.”
13 Ebigambo ebyo bituufu. N’olw’ensonga eyo banenyenga nnyo, basobole okuba abalamu obulungi mu kukkiriza,
14 balemenga okussaayo omwoyo ku nfumo z’Ekiyudaaya ez’obulimba, n’amateeka g’abantu abaleka amazima.
15 Ebintu byonna birongoofu eri abantu abalongoofu.+ Naye eri abantu abatali balongoofu era abatalina kukkiriza tewali kirongoofu, era ebirowoozo byabwe n’omuntu waabwe ow’omunda si birongoofu.+
16 Baatula mu lujjudde nti bamanyi Katonda, naye bamwegaana mu bikolwa byabwe,+ kubanga babi nnyo era bajeemu era tebasaanira mulimu mulungi gwa ngeri yonna.
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
Tito 1
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
EKITUNDU 3
Obulamu Bwali Butya mu Lusuku lwa Katonda?
Yakuwa yawa Adamu ne Kaawa ebirungi bingi. Olubereberye 1:28
Yakuwa yatonda omukazi eyasooka, Kaawa, era gwe yawa Adamu okuba mukyala we.
Yakuwa yabatonda nga balina emibiri egituukiridde, nga tebaliiko kakyamu konna.
Baali babeera mu lusuku olwali mu Adeni
Yakuwa yayogeranga nabo; yabayigirizanga. Singa baamuwuliriza, bandibaddewo emirembe gyonna mu Lusuku lwa Katonda wano ku nsi.
Waliwo omuti Katonda gwe yabagaana okulyako. Olubereberye 2:16, 17
Mu lusuku mwalimu omuti Yakuwa gwe yalaga Adamu ne Kaawa n’abagamba nti singa balya ku bibala byago, baali ba kufa.
Omu ku bamalayika yajeemera Katonda. Malayika oyo omubi ye Sitaani Omulyolyomi.
Sitaani yali tayagala Adamu ne Kaawa bagondere Yakuwa. Bwe kityo, yayitira mu musota n’agamba Kaawa nti singa alya ku bibala by’omuti ogwo, teyandifudde wabula yandibadde nga Katonda. Kya lwatu ng’ekyo kyali kya bulimba.


text:
ESSUULA 1
‘Okwagala Katonda kye Kitegeeza’
“Okwagala Katonda kitegeeza okukwata ebiragiro bye; era ebiragiro bye tebizitowa.”—1 YOKAANA 5:3.
1, 2. Kiki ekikukubiriza okwagala Yakuwa Katonda?
OYAGALA Katonda? Bw’oba nga weewaayo eri Yakuwa Katonda, tojja kulonzalonza kuddamu nti yee. Kya mu butonde ffe okwagala Yakuwa. Mu butuufu, ekituleetera okwagala Katonda kwe kuba nti naye atwagala. Bayibuli egamba nti: “Tulina okwagala kubanga ye [Yakuwa] yasooka okutwagala.”—1 Yokaana 4:19.
2 Yakuwa ye yasooka okutwagala. Yatuwa ensi ennungi era akola ku byetaago byaffe eby’omubiri. (Matayo 5:43-48) N’ekisinga obukulu, atulabirira mu by’omwoyo. Atuwadde Ekigambo kye Bayibuli, era atukubiriza okumutuukirira mu kusaba nga tuli bakakafu nti ajja kuwulira essaala zaffe, era atuwe omwoyo gwe omutukuvu gutuyambe. (Zabbuli 65:2; Lukka 11:13) N’ekisinga byonna, yatuma Omwana we omwagalwa ennyo atununule okuva mu kibi n’okufa. Nga Yakuwa atulaze okwagala kwa maanyi nnyo!—Soma Yokaana 3:16; Abaruumi 5:8.
3. (a) Kiki ekyetaagisa okusobola okusigala mu kwagala kwa Katonda? (b) Kibuuzo ki ekikulu kye tusaanidde okwebuuza, era eky’okuddamu tuyinza kukisanga wa?
3 Yakuwa ayagala tuganyulwe mu kwagala kwe emirembe gyonna. Kiri eri buli omu ku ffe okusalawo obanga anaaganyulwa mu kwagala kwa Katonda oba nedda. Bayibuli etukubiriza ‘Okwekuumira mu kwagala kwa Katonda, tusobole okufuna obulamu obutaggwaawo.’ (Yuda 21) Ekigambo ‘mwekuumire’ kiraga nti kitwetaagisa okubaako kye tukolawo bwe tuba ab’okusigala mu kwagala kwa Katonda. Tuteekwa okukyoleka mu bikolwa byaffe nti ddala twagala Katonda. Ekibuuzo ekikulu ffenna kye tuyinza okwebuuza kiri nti, ‘Nnyinza ntya okukyoleka nti njagala Katonda?’ Eky’okuddamu kisangibwa mu bigambo by’omutume Yokaana ebyaluŋŋamizibwa ebigamba nti: “Okwagala Katonda kitegeeza okukwata ebiragiro bye; era ebiragiro bye tebizitowa.” (1 Yokaana 5:3) Kiba kirungi ne twekenneenya amakulu g’ebigambo ebyo, kubanga twagala okulaga Katonda waffe nti tumwagala nnyo.
‘OKWAGALA KATONDA KYE KITEGEEZA’
4, 5. Nnyonnyola engeri gye watandikamu okwagala Katonda.
4 Kiki omutume Yokaana kye yali ategeeza bwe yagamba nti, “okwagala Katonda”? Yali ategeeza okwagala ffe abantu kinnoomu kwe tulina eri Katonda. Ojjukira ddi lwe watandika okwagala Katonda?
5 Lowooza ku kiseera lwe wasooka okuyiga amazima agakwata ku Yakuwa n’ebigendererwa bye era n’otandika okuba n’okukkiriza. Wakitegeera nti wadde nga wazaalibwa oli mwonoonyi, okuyitira mu Kristo, Yakuwa yakuggulirawo ekkubo ery’okufuna obulamu obutaggwaawo Adamu bwe yafiirwa. (Matayo 20:28; Abaruumi 5:12, 18) Watandika okusiima ekyo Yakuwa kye yakola bwe yawaayo omwana we omwagalwa ennyo akufiirire. Okwagala okwo okungi Katonda kwe yakulaga naawe kwakuleetera okumwagala.—Soma 1 Yokaana 4:9, 10.
6. Okwagala okwa namaddala kulagibwa kutya, era okwagala kw’olina eri Katonda kwakuleetera kukola ki?
6 Kyokka, awo wali otandika butandisi okwagala Yakuwa. Okwagala Katonda tekukoma ku kugamba bugambi nti, “Njagala Yakuwa.” Okufaananako okukkiriza, okwagala okwa nnamaddala kweyolekera mu bikolwa. (Yakobo 2:26) Tulaga omuntu nti tumwagala nga tukola ebintu ebimusanyusa. Bwe kityo, bwe weeyongera okwagala Yakuwa, Kitaawo ow’omu ggulu, watandika okweyisa mu ngeri emusanyusa. Wabatizibwa? Bwe kiba bwe kityo, okwagala okw’amaanyi kw’olina eri Yakuwa kwe kwakuleetera okusalawo okukola ekintu ekisingayo obukulu mu bulamu bwo. Weewaayo eri Yakuwa okukola by’ayagala, era ekyo wakyoleka ng’obatizibwa. (Soma Abaruumi 14:7, 8.) Okutuukiriza obweyamo bwaffe eri Yakuwa kizingiramu okukola ekyo omutume Yokaana ky’addako okwogera.
“OKUKWATA EBIRAGIRO BYE”
7. Ebimu ku biragiro bya Katonda bye biruwa, era okukwata ebiragiro ebyo kizingiramu ki?
7 Yokaana yagamba nti okwagala Katonda kitegeeza “okukwata ebiragiro bye.” Ebiragiro bya Katonda bye biruwa? Yakuwa atuwa ebiragiro bye ng’ayitira mu Kigambo kye Bayibuli. Ng’ekyokulabirako, atugaana okwenyigira mu bikolwa ebibi gamba ng’obutamiivu, ebikolwa eby’obugwenyufu, okusinza ebifaananyi, okubba, n’okulimba. (1 Abakkolinso 5:11; 6:18; 10:14; Abeefeso 4:28; Abakkolosaayi 3:9) Okukwata ebiragiro bya Katonda kizingiramu okunywerera ku mitindo gya Bayibuli egikwata ku mpisa.
8, 9. Tusobola tutya okumanya ekyo ekisanyusa Yakuwa ne mu bintu ebitayogerwako butereevu mu Bayibuli? Waayo ekyokulabirako.
8 Kyokka, okusobola okusanyusa Yakuwa tetulina kukoma ku kukwata biragiro bye. Yakuwa tatuwa mateeka ku buli kimu kye tukola. N’olw’ensonga eyo, buli lunaku tuyinza okwolekagana n’embeera ezitayogerwako butereevu mu Bayibuli. Tuyinza tutya okumanya ekyo ekinaasanyusa Yakuwa mu mbeera ng’ezo? Bayibuli erimu ebintu bingi ebiraga endowooza ya Katonda. Bwe tugisoma, tuyiga ebyo Yakuwa by’ayagala ne by’akyawa. (Soma Zabbuli 97:10; Engero 6:16-19) Ate era tusobola okutegeera engeri gy’ayagala tweyiseemu. Gye tunaakoma okuyiga ebikwata ku ngeri za Yakuwa n’amakubo ge, gye tujja okukoma okusalawo obulungi era n’okukola by’ayagala. Bwe kityo, ne bwe tuba nga twolekaganye n’embeera etayogerwako butereevu mu Bayibuli, tuyinza okutegeera “Yakuwa ky’ayagala.”—Abeefeso 5:17.
9 Ng’ekyokulabirako, Bayibuli teriimu mateeka gatugaana butereevu kulaba firimu oba programu z’oku ttivi eziraga ebikolwa eby’ettemu oba eby’obugwenyufu. Naye ddala twetaaga amateeka ng’ago? Tumanyi engeri Yakuwa gy’atwalamu ebintu ebyo. Ekigambo kye kigamba nti: “[Yakuwa] akyawa omuntu yenna ayagala ebikolwa eby’obukambwe.” (Zabbuli 11:5) Ate era kigamba nti: ‘Abagwenyufu Katonda ajja kubasalira omusango.’ (Abebbulaniya 13:4.) Bwe tufumiitiriza ku bigambo ebyo ebyaluŋŋamizibwa, tusobola okumanya ekyo Yakuwa ky’ayagala tukole. N’olwekyo, twewala programu zonna eziraga ebikolwa Katonda by’akyawa. Tumanyi nti kisanyusa nnyo Yakuwa bwe twewala ebikolwa ebibi kyokka ng’ensi ebitwala okuba ebirungi. *
10, 11. Lwaki tusalawo okugondera Yakuwa, era tumugondera tutya?
10 Nsonga ki enkulu etuleetera okukwata ebiragiro bya Katonda? Lwaki buli lunaku tufuba okukola Katonda by’ayagala? Ekyo tetukikola olw’okuba tutya okubonerezebwa oba okugwa mu bizibu ebituuka ku abo abatagondera mateeka ga Katonda. (Abaggalatiya 6:7) Wabula, tugondera Yakuwa olw’okuba tumwagala. Ng’omwana bw’ayagala okusiimibwa kitaawe, naffe twagala okusiimibwa Yakuwa. (Zabbuli 5:12) Ye Kitaffe era tumwagala nnyo. Teri kintu kyonna kiyinza kutuleetera ssanyu na bumativu okusinga okukimanya nti tweyisa mu ngeri esanyusa Yakuwa.—Engero 12:2.
11 N’olwekyo, tetugondera Yakuwa olw’okuba tuwalirizibwa oba olw’okuba tulina bye twagala okumufunako. * Si ffe tusalawo ebiragiro bye tunaagondera oba ebyo bye tutaagondere, era tetugondera Yakuwa olwo lwokka lwe kitubeerera ekyangu, wabula, ‘tumugondera okuva ku mutima.’ (Abaruumi 6:17) Tulina endowooza y’emu ng’ey’omuwandiisi wa zabbuli eyagamba nti: “Nsanyukira ebiragiro byo, mazima mbyagala nnyo.” (Zabbuli 119:47) Mu butuufu, twagala okugondera Yakuwa era tukimanyi bulungi nti agwanidde—era ayagala tumugondere mu bujjuvu awatali kwekwasa nsonga yonna. (Ekyamateeka 12:32) Twagala Yakuwa atwogereko ng’Ekigambo kye bwe kyogera ku Nuuwa. Omusajja oyo omwesigwa, eyayagala ennyo Katonda era n’amugondera okumala emyaka mingi, Bayibuli emwogerako bw’eti: ‘Nuuwa yakola byonna nga Katonda bwe yamulagira. Yakolera ddala bw’atyo’—Olubereberye 6:22.
12. Tuyinza tutya okusanyusa omutima gwa Yakuwa?
12 Yakuwa awulira atya bwe tumugondera kyeyagalire? Ekigambo kye kigamba nti bwe tukola bwe tutyo, ‘tusanyusa omutima gwe.’ (Engero 27:11) Ddala kituufu bwe tuba abawulize tusanyusa omutima gw’Omufuzi w’Obutonde Bwonna? Awatali kubuusabuusa tumusanyusa, era waliwo ensonga lwaki asanyuka! Yakuwa yatutonda nga tulina eddembe ly’okwesalirawo. Kino kitegeeza nti tusobola okusalawo okumugondera oba obutamugondera. (Ekyamateeka 30:15, 16, 19, 20) Kisanyusa nnyo Yakuwa bwe tumugondera kyeyagalire era ng’okwagala kwe tulina gy’ali kwe kutukubiriza okumugondera. (Engero 11:20) Era bwe tukola bwe tutyo tuba tusazeewo okukola ekintu ekisingayo obulungi.
“EBIRAGIRO BYE TEBIZITOWA”
13, 14. Lwaki kiyinza okugambibwa nti ‘ebiragiro bya Katonda tebizitowa,’ era kyakulabirako ki ekiyinza okutuyamba okutegeera ensonga eno?
13 Omutume Yokaana alina ekintu ky’atubuulira ku mateeka ga Yakuwa ekizzaamu amaanyi. Agamba nti: “Ebiragiro bye tebizitowa.” Amateeka ga Yakuwa si makakali era teganyigiriza. N’abantu abatatuukiridde basobola okugakwata.
14 Lowooza ku kyokulabirako kino. Mukwano gwo ow’oku lusegere akusaba omuyambeko ng’asengukira mu kifo ekirala. Mukwano gwo oyo alina emigugu mingi egy’okutwala. Egimu giwewuka era gisobola okusitulibwa omuntu omu, ate emirala mizito nnyo era gyetaaga okusitulwa abantu babiri. Mukwano gwo akulonderamu emigugu gy’ayagala omusitulireko. Yandikulondeddemu emigugu gy’amanyi nti tosobola kugisitula? N’akatono. Teyandyagadde ositule migugu egyo wekka gikumenye. Mu ngeri y’emu, Katonda waffe ow’okwagala era ow’ekisa tatugamba kukwata biragiro by’amanyi nti tetusobola kubituukiriza. (Ekyamateeka 30:11-14) Tasobola kutugamba kukola ekyo kye tutasobola. Yakuwa amanyi obusobozi bwaffe we bukoma, kubanga ‘amanyi bulungi bwe twakolebwa; ajjukira nti tuli nfuufu.’—Zabbuli 103:14.
15. Lwaki tuyinza okuba abakakafu nti ebiragiro Yakuwa by’atuwa bituganyula?
15 Mu butuufu, ebiragiro bya Yakuwa tebizitowa era bya muganyulo nnyo gye tuli. (Soma Isaaya 48:17.) Eyo ye nsonga lwaki Musa yagamba Abayisirayiri ab’edda nti: ‘Yakuwa yatulagira okukwatanga amateeka gano gonna n’okutyanga Yakuwa Katonda waffe ku lw’obulungi bwaffe bulijjo, tusobole okubeeranga abalamu nga bwe kiri leero.’ (Ekyamateeka 6:24) Naffe tusobola okuba abakakafu nti Yakuwa atuwa amateeka ge ng’ayagala tuganyulwe emirembe gyonna. Yakuwa tayinza kutulagira kukola kintu ekiyinza okutulumya; Yakuwa Katonda alina amagezi mangi nnyo. (Abaruumi 11:33) N’olwekyo, amanyi ebyo ebisingayo okuba eby’omuganyulo gye tuli. Ate era Bayibuli egamba nti Yakuwa kwagala. (1 Yokaana 4:8) Okwagala kwe kweyolekera mu byonna by’akola ne by’ayogera. Ebiragiro byonna by’awa abaweereza be byesigamiziddwa ku kwagala.
16. Lwaki kisoboka okugondera Katonda wadde nga tetutuukiridde era nga tuli mu nsi ennyonoonefu?
16 Kino tekitegeeza nti kyangu nnyo okugondera Katonda. Tulina okwewala ebintu ebisikiriza ebiri mu nsi eno ennyonoonefu, “eri mu buyinza bw’omubi.” (1 Yokaana 5:19) Ate era tulina okulwanyisa obutali butuukirivu bwaffe, obutuleetera okumenya amateeka ga Katonda. (Abaruumi 7:21-25) Wadde kiri kityo, okwagala kwe tulina eri Katonda kusobola okutuyamba okutuuka ku buwanguzi. Yakuwa awa omukisa abo abamugondera olw’okuba bamwagala. Abo “abamutwala ng’omufuzi waabwe era abamugondera,” abawa omwoyo gwe omutukuvu. (Ebikolwa 5:32) Omwoyo ogwo gutusobozesa okubala ebyo ebiri mu kibala eky’omwoyo—engeri ennungi ezitusobozesa okumugondera.—Abaggalatiya 5:22, 23.
17, 18. (a) Biki bye tujja okwekenneenya mu katabo kano, era nga tubyekenneenya, biki bye tusaanidde okulowoozaako? (b) Kiki ekijja okwogerwako mu ssuula eddako?
17 Mu katabo kano tujja kwekenneenya emisingi gya Yakuwa, emitindo gy’empisa, awamu n’ebintu ebirala bingi ebyoleka ebyo Yakuwa by’ayagala tukole. Nga tubyekenneenya, waliwo ebintu bingi ebikulu bye tusaanidde okulowoozaako. Tusaanidde okukijjukira nti Yakuwa tatuwaliriza kukwata mateeka ge na misingi gye; ayagala tumugondere kyeyagalire okuviira ddala ku ntobo y’omutima gwaffe. Tetusaanidde kukyerabira nti Yakuwa ayagala tweyise mu ngeri eneetusobozesa okuganyulwa kati era n’okufuna obulamu obutaggwaawo mu biseera eby’omu maaso. Ate era okugondera Yakuwa n’omutima gwaffe gwonna kituwa akakisa okulaga nti tumwagala.
18 Okusobola okutuyamba okwawulawo ekituufu n’ekikyamu, Yakuwa atuwadde omuntu ow’omunda. Kyokka, omuntu ow’omunda okusobola okutuwa obulagirizi obwesigika, alina okutendekebwa, ng’essuula eddako bw’ejja okunnyonnyola.
^ lup. 9 Laba Essuula 6 ey’akatabo kano eyogera ku ngeri gye tuyinza okulondawo eby’okwesanyusaamu ebisaanira.
^ lup. 11 N’emyoyo emibi gisobola okumugondera naye nga gikikola lwa mpaka. Yesu bwe yalagira dayimooni okuva ku bantu abamu, dayimooni zaamugondera, wadde ng’ekyo tezaakikola kyeyagalire.—Makko 1:27; 5:7-13.


text:
Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
Zabbuli ya Dawudi.
35 Ai Yakuwa, mpolereza nga mpoza n’abalabe bange;+Lwanyisa abo abannwanyisa.+
2 Kwata engabo yo entono n’ennene,+Ojje onnyambe.+
3 Abo abankijjanya+ bagalulire effumu lyo n’embazzi yo.
Ŋŋamba nti: “Nze bulokozi bwo.”+
4 Abo abaagala okusaanyaawo obulamu bwange ka baswale era bafeebezebwe.+
Abo abasala enkwe okunzikiriza ka baddeyo emabega nga baswadde.
5 Ka babeere ng’ebisusunku ebitwalibwa embuyaga;Malayika wa Yakuwa k’abagobe.+
6 Ekkubo lyabwe ka libeemu enzikiza n’obuseerezi,Nga malayika wa Yakuwa abagoba.
7 Kubanga banteze ekitimba awatali nsonga;Bansimidde ekinnya awatali nsonga.
8 Akabi ka kabatuukeko nga tebamanyi;Ekitimba kye bateze ka kibakwase;Ka bakigwemu bazikirire.+
9 Naye nze nja kusanyuka olw’ebyo Yakuwa by’akoze;Nja kujaganya olw’ebikolwa bye eby’obulokozi.
10 Amagumba gange gonna gajja kugamba nti:
“Ai Yakuwa, ani alinga ggwe?
Ateesobola omuwonya abamusinga amaanyi,+Ateesobola n’omunaku obawonya abo ababanyaga.”+
11 Abajulizi ab’ettima bavaayo,+Ne bambuuza ebintu bye sirina kye mmanyiiko.
12 Mu birungi bansasulamu bibi,+Bandeetera okuwulira ng’afiiriddwa.
13 Naye bwe baali abalwadde, nnayambala ebibukutu;Nneerumya ne nsiiba,Era essaala zange bwe zitaddibwangamu,
14 Nnatambulatambulanga nga nkungubaga ng’akungubagira mukwano gwange oba muganda wange;Nnakutama olw’ennaku ng’omuntu akungubagira nnyina.
15 Naye bwe nneesittala, baasanyuka ne bakuŋŋaana;Baakuŋŋaana wamu banteege bankube;Banjuzaayuza era tebaasirika.
16 Abatatya Katonda banduulira,Bannumira obugigi.+
17 Ai Yakuwa, olituusa wa okutunula obutunuzi?+
Bwe bannumba, ntaasa.+
Obulamu bwange obw’omuwendo butaase empologoma envubuka.+
18 Kale nnaakwebazanga nga ndi mu kibiina ekinene;+Nnaakutenderezanga nga ndi mu bantu abangi.
19 Abo abankyawa awatali nsonga tobakkiriza kusanyukira nnaku yange;Abo abankyawa awatali nsonga+ tobakkiriza kuntunuuliza bunyoomi.+
20 Kubanga teboogera bigambo bya mirembe;Naye bateesa eby’obulimba ku bantu ab’emirembe abali mu nsi.+
21 Baasamya akamwa kaabwe okunvunaana,Nga bagamba nti: “Otyo! Amaaso gaffe gakirabye.”
22 Ai Yakuwa, okirabye. Tosirika.+
Ai Yakuwa, tombeera wala.+
23 Golokoka; situka ontaase.
Yakuwa Katonda wange, mpolereza mu musango gwe mpoza.
24 Ai Yakuwa Katonda wange, nnamula okusinziira ku butuukirivu bwo,+Tobakkiriza kusanyukira nnaku yange.
25 Ka baleme kugamba nti: “Otyo! Ekyo kye twali twagala.”
Ka baleme kugamba nti: “Tumumize.”+
26 Ka bonna baswale era bakwatibwe ensonyi,Abo abasanyukira obuyinike bwange.
Abo abanneeguluumirizaako ka bambale obuswavu n’okufeebezebwa.
27 Naye abo abasanyuka olw’obutuukirivu bwange ka boogerere waggulu n’essanyu;Buli kiseera ka bagambe nti:
“Yakuwa, oyo asanyuka okulaba ng’omuweereza we ali mu mirembe, agulumizibwe.”+
28 Olwo olulimi lwange lunaayogeranga ku butuukirivu bwo,+Era lunaakutenderezanga okuzibya obudde.+
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
Zabbuli 35
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
OLUNAKU LW'ABAGALANA MUBUSIRAAMU
BYAWANDIKIBWA:
DR. ABUDALLAH BUN RADHI AL MUAYIDY AL SHAMURY.
NEBIVVUNULWA:
FAROOQ ABDULNOOR NTANDA.
عيد الحب في الإسلام
باللغة اللوغاندية
كتبه
د. عبدالله بن راضي المعيدي الشمري.
بسم الله الرحمن الرحيم
OLUNAKU LW'ABAGALANA MUBUSIRAAMU
AMATENDO AMLUUNGI ERA AMAJJUVU GA ALLAH NANYINI BUYINZA, EYATONDA EGGULU NENSI , NATONDERAMU OMUNTU NATAMULEKA TTAYO WABULA YAMUTUMIRA ABABAKA ERA NAMUTEERAWO AMATEEKA G'ALINA OKUTAMBULIRAKO ASOBOLE OKUTUUKA GYALI MUMAASO GE NGA ASIIMIDWA. NZIZAAKO OKUSABA EBYENGERA NEMIREMBE BIBEERE ERI OWEKITIIBWA OMUBAKA MUHAMMAD (S.A.W) OYO EYALAFUUBANA OKULABA NGA ATUYIGIRIZA EDIINI Y'OBUSIRAAMU AWAMU NE BASWAHABA BE N'ABENYUMBA YE NAABO ABABAGOBERERA MUKUKOLA N'OKULAGIRIRA OBULUUNGI OKUTUUSA ALLAH LWALIZINGAKO ENSI ENO. AMEEN.
OBUSIRAAMU DIINI EBUNA BULI KINTU KYONNA ERA NGA ESAANIRA BULI MULEMBE GWONNA, NABWEKITYO KUMULUNDI GUNO TWAGALA TULABE OBUSIRAAMU BWOGERA KI KULUNAKU LWABAGALANA (VALENTINES DAY), OKUSOOKERA DDALA TUTEKEDWA OKUKIMANYA NTI ENNAKU EZISINGA EZIKUZIBWA ZITWALIBWA OKUBEERA NGA OBUBONERO BWENZIKIRIZA, NGA OMUNTU YENNA ALINA EDDIINI OBA ENZIKIRIZA GY'AKIRIRIZAAMU AKUZA ENNAKU ZAAYO, ERA TAKUZA NAKU NDALA ZITALI ZANZIKIRIZA YE, ERA TUSANIDDE OKUKIMANYA NTI OKUVA KUMULAMWA NOBUBUZE BIRINA AMAKUBO ERA NGA EKKUBU LYOBUBUZE ERYANGU LYERYOKUFUULA ABATAKIRIRIZA MU ALLAH OKUBEERA BANFANFE BAFFE, ERA BWEKUBA NTI OKUBAFUULA BANFANFE BAFFE NAKWO KULINA ENDAGIRIRO,OKUBAKOPPA YENDAGIRIRO ENYANGU.
N'OKUBAKOPPA BWEKUBA NGA NAKWO KULINA OMUTWE, EKY'OKUKUZA ENNAKU ZABWE GWEMUTWE GWAKYO OMUKULU.
ERA EZIMU KUNNAKU EZ'AGAANIBWA MUBUSIRAAMU NGA OKUZIKUZA KUKYASE NYO ENSANGI ZINO ERA NE ZISAASANYIZIBWA NYO EMIKUTU GYAMAWULIRE NEKUMUTIMBAGANO, LWE LUNAKU LWABAGALANA (VALENTINES DAY) MULUFUUTI FUUTI. OLUNAKU OLWO LWATUMIBWA ERINYA ERITALI LYALWO, MUMBEERA YAKUTTIRIRA, NAKUBUZABUUZA, BAALUTUUMA ERINYA EDDUNGI ERYEKITIIBWA OLWO BASOBOLE OKUSENDA SENDA EMITIMA GY'ABANTUBALAMU ABAKKAKAMU GISOBOLE OKULUKKIRIZA, BALUTUUMA LUNAKU ''LWABAGALANA'' NAYE NGA MUBUTUUFU LUNAKU LWAKKUMPANYA NAKUKWENYA KWENYA NAKUKAKKANYA. BASASAANYA OBWONONEFU NGA BABUBISSE MUNGOYE ENNUNGI EZ'EKITIIBWA, MWATU ATEERA NGA ENO NKOLA YA SITAANI OKUVA EDDA NEDDA. ALLAH YAGISWAZA MUKITABO KYE EKITUKUVU ''QUR'AN'' ERA NABIKKULA EMBEERA ZAAYO ERI ABADDU BE ABAKKIRIZA, NAGAMBA KUNKWE ZAAYO ERI KITAFFE ADAMU NE NYAFFE HAWA
} وقاسمهما إني لكما لمن الناصحين { SURAT AL A'RAAF 21.
BWETYO SITAANI BWEYALI NGA ESENDA SENDA ADAMU NE HAWA BALYE EKIBALA ALLAH KYEYABAGAANA '' YABALAYIRIRA NEBAMBA NTI MAZIMA NZE NDI MUBUULIRIZE ERA OMUWI WAMAGEZI JEMULI''.
EBWAFAAYO BYOLUNAKU LWABAGALANA
JENVUDDE W'OLUNAKU LUNO OKUSIINZIRA KUBYAFAAYO BIRAGA NTI ABASAMIZE ABALOOMA BAALI BAJAGUZA ERA NEBAKUZA OLUNAKU LWA NGA 15/02 BULI MWAKA.
ERA OLUNAKU OLWO LWALI NGA EWABWE LUTUUKIRA MUBISEERA BYAKUWUMMULA. ERA MUMBEERA YEMU NABAKULISITAAYO MUNTANDIKWA YE NJIRI YABWE OMUSAJJA EMPULA QUDAIS II (OWOKUBIRI) YAYISA EKIRAGIRO EKIKUGIRA WAMU NOKUGAANA ABAJAASI OKUWASA. WABULA KABONA OMUSAJJA OMUKULISITAAYO AYITIBWA VALENTINO YAWAKANYA EKIRAGIRO EKYO ERA YE YALINGA AGATTA ABAFUMBO BANNAMAJE MUNKUKUTU OBA MUKYAMA,
OLUVANYUMA LWEKISEERA OMUKULU ( EMPULA QUDAIS) AMAWULIRE GAMUTUUKAKO NGA KABONA BWEYALI AGATTA ABANTU BEYAGAANA OKUWASA, KABONA YAKWATIBWA NATWALIBWA MUMBUZI EKOGGA OLUVANYUMA JEYAJJIBWA NASSIBWA KUKALABBA, WABULA NGALI MUKKOMERA NAYE YAGWA MUMUKWANO NOMWANA OWUWALA WOMU KUBAKUUMI BEKKOMERA ERANGA NAKYO YAKIKOLA MUBUBBA KUBA ENZIKIRIZA YABWE EGAANA BAFAAZA NE BAKABONA OKUWASA WADDE OKUBEERA MUMUKWANO NABAKYALA. NEWANKUBADDE GWALI BWEGUTYO EBIKOLWA BYE BYALI NGA BIRAGA NTI YALI MUSAJJA MUKULISITAAYO DDALA EKYO NGA KIRABIKIRA MUNGERI JEYEEKWATANGA N'OKUNYERERA KUBUKULISITAAYO EMPULA QUDAIS BWEYAMWANJULIRA OKUMUSONYIWA OLWOKUMENYA EKIRAGIRO KYE AMALE KUVA MUBUKULISITAAYO ASINZE BAKATONDA B'ABALOOMA ERA AMUFUULE MUKODOMI WE OKWO SAAKO N'OKUMUSEMBEZE KULUSEGERE LWE. WABULA VALENTINO EBYO YABIGAANA ERA NASALAWO OKUSIGALA NGA MUKULISITAAYO EKIJJA KIJJE, ERA BWATYO YASSIBWA KUKALABBA NGA 14 /02 /270. NGA MUKIRO KYA 15 /02 LWALI LUNAKU LW'ABALOOMA LWE BAKUZAANGA. OKUVA KWOLWO OLUNAKU LUNO LWATUMIBWA ERINYA LYA QUDAIS.
WABULA OLUVANYUMA LWOKUSAASANA KWOBUKULISITAAYO MU NSI ZABULAAYA OLUNAKU LWA NGA 14 / 02. BULI MWAKA LWAFUUKA NGA LWELUKULU ERA NEBALUTUUMA OLUVANYUMA LWA QUDAIS ,VALENTINES N'EKIGENDERERWA EKY'OKUZZA OBUJJA OKUJJUKIRANGA KABONA OYO (VALENTINO) KUBANGA MBU YASADDAAKA OMWOYO GWE KULW'ABAKULISITAAYO ERA N'ALWANIRIRA EDDEMBE LY'ABAGALANA NGABWEBAGAMBA.
EBYONNO BYEBYAFAAYO OBA JENVUDDE WOLUNAKU LWABAGALANA MUBUFUUNZE, NGA N'EKISINGA OKUKWASA ENNAKU KYE KYOKUBA NTI ABAVUBUKA ABASIRAAMU BANGI ABAWALA NABALENZE BABUZAABUZIBWA NEBEETABA MUBIKUJJUKO BYALWO; OLWOKUBA NGA ABASINGA KUBO OBUKKIRIZA BWABWE ( IMAAN) BUTONO ATENGA NABALALA BABIGENDAMU LWABUTAMANYA ATE ABALALA BAMBI TEBAFUNA KUBUULIRIRWA N'OKUWABULWA KUMALA OKUVA ERI BAMA SHEIKH ABALUNGAMYA NEBAFUNDIKIRA NGA BALUKUZIZZA. TUSABA ALLAH ATUTAASE NABO ABATAASE.
OBUBONERO BWOKUKUZA OLUNAKU OLWO.
OBUMU KUBUBONERO BYOKUKUZA OLUNAKU LWABAGALANA, MULIMU OKWAMBALA ENGOYE EMYUFU OBA LANGI Y'OLUGOYE YONNA ENDALA JEBABA BALANGIRIDDE OKUKOZESEBWA NGA AKABONERO AKAKULU N'OKUSASAANA KWEBIMULI BYOMUKWANO EBIMYUFU NOKUWANYISIGANYA OBUBAKA OBUYOZAYOZA OKULUTUUKAKO SAAKO N'OKWEWEREZA EBIRABO EBITALI BIMU NE ZIKAADA N'OKUTEEKAWO EBIRABO ERI ABAGALANA ABANASINGA OKWOLESA OMUKWANO, ERA NGA OKUJJUKIZA N'OKWOZAYOZA OMUKYALA OBA MUGANZIWO KUMAKYA G'OLUNAKU OLWO MUMBEERA EYAKAJANJA KAMU KUBUBONERO OBULAGA OMUKWANO OGWANNAMADDALA OBA OGWEKIMMEMMETTE, ERA NGA OYO ATAYOZAYOZA MUKYALA WE OBA MUGANZIWE OBA NAATAMUTONERA KIRABO KYONNA ATWALIBWA OKUBA NGA ATAMANYI BYA MUKWANO.
OKULAMULA KW'OBUSIRAAMU KULUNAKU OLWO.
ABASIRAAMU TUTEEKEDWA OKUKIMANYA NTI OKUKUZA OLUNAKU LW'ABAGALANA (VALENTINES DAY) KIKYAMU ERA KYAZIYIZIBWA (KIRI HARAAMU). ERA NGA ABAMANYI BAFFE BONNA BEGATTA KUKUWEREBWA KW'OKUJAGUZA N'OKUKUZIBWA KWALWO.
OBUJULIZI OBWESEMBESEBWA MUKULUWERA.
OBUJULIZI BUNO BYEBIGAMBO BY'OMUBAKA NABBI MUHAMMAD OKUSASIRA KWA ALLAH NEMIREMBE BIBEERE KUYE BWEYASENGUKA NAAVA EMAKKAH N'AGENDA EMADINAH NAASANGA ABANTU BAAYO NGA BALINA ENNAKU BIRI MUNNAKU ZEBISEERA BYOBUTAMANYA ( JAHIRIYYAH) NGA BAZIKUZA NABAGAMBA :
"إن الله قد أبدلكم بهما خيرا منهما , يوم الأضحى ويم الفطر"
NTI ''MAZIMA ALLAH ABAKYUSIRIZZAMU MUZO EZISINGA OBULUUNGI, OLUNAKU LWA IDD AL ADHUHA NE IDD AL FITRI '' OMUMANYI AYITIBWA IBN HAJAR AL ASQALAAN YAGAMBA NTI MUBIGAMBO BYA NABBI MUHAMMAD (S.A.W) EBYO TUKENENULAMU ERA NETUFUNAMU NTI TEKUKIRIZIBWA KWONGERAKO KUKUZA LUNAKU LULALA LWONNA OBA OKUKUZA NOKUJAGUZA ENNAKU ZAABO ABAGATTA KU ALLAH NEKINTU EKIRALA WADDE OKUBEEFANANYIRIZA, KUBANGA EKYO KIBA KUGUNJAAWO NAKUZUULA MUDIINI YAFFE.
ATE YE SHEIKH AYITIBWA ABU HAFSWA ALKABIIR ANNAFSI, (NGA OMU KUBAMANYI BA MADHIHABU GA IMAAM ABU HANIIFA) YANYEZA NATTI KUNSONGA ENO NAGAMBA NTI ''OYO YENNA ATONA EKINTU KYONNA, KAKIBE NGA KITONO NGA EGGI LYENKOKO ERI ABO ABAGATTA KU ALLAH NEKINTU EKIRALA KULUNAKU OLWO MUMBEERA Y'OKULUGULUMIZA NOKULUWA EKITIIBWA, ABA AKAFUWALIDDE ALLAH.
ERA NGA EBYO BIRI MUNDA WEKIGAMBO KYA NABBI MUHAMMAD (S.A.W) EKIGAMBA NTI
" من تشبه بقوم فهو منهم "
'' OYO YENNA EYEFAANANYIRIZA EKIBINJA ABA WAMUKYO''. OKUSINZIIRA KWEKYO FENGA ABASIRAAMU TETULINA BWETAAVU BWONA KWEFANAANYIRIZA BAGATTA KU ALLAH NEKINTU EKIRALA MUKUKUZA NOKUJAGUZA OLUNAKU LWABAGALANA WADDE ENNAKU ZAABWE ENDALA EZIGWA MUKKOWE ERYO.
OBUSIRAAMU TEBUGAANA KWAGALA KUBANGA BUKUWA EKITIIBWA ERA NGA KULINA AMAKULU AMALUUNGI. OMUMANYI OMU AYITIBWA SHEIKH IBN QAYYIM AL JAUZI ( ALLAH AMUSAASIRE) YAGAMBA NTI '' OLW'OKWAGALA N'OKWAGALWA ENSI ENO NEGGULU BYATONDEBWA, ERA EBYO BYOMBIRIRI BILI MUBUTONDE BWABANTU, ERA NGA YENAMUZIGA OKUTAMBULIZIBWA EGGULU NENSI N'EBIRUBIRIRWA BYONNA BITUKIBWAKO KULWABYO, ERA NGA BWEBIYUNGA WAKATI WENTANDIKWA Y'EBINTU N'ENKOMERERO YABYO, ERA NGA BIGATTA WAKATI WEMYOYO N'EBYETAAGO BYAGYO NEBIGENDERERWA, ERA NGA BY'EBIYUNGA EMYOYO N'OMULEZI WAGYO EYAGITONDA ( ALLAH), ERA NGA BYEBIVIRAKO OKUFUNA OBULAMU OBULUUNGI NOKUKOMBEZEBWA KUBUWOMEREVU BWOBUKKIRIZA (IMAAN), NOKUSIIMA ALLAH OKUBA OMULEZI WABWE N'OBUSIRAAMU OKUBA EDDINI YABWE NE NABBI MUHAMMAD OKUBA OMUBAKA WA ALLAH JEBALI''.
ERA OMWAGALWA WAFFE, OMUBAKA MUHAMMAD (S.A.W) YALI KYAKULABIRAKO EKISINGA OBULUUNGI MUMUKWANO. ERA MAAMA AISHA MUWALA WA ABUBAKAR OWAMAZIMA.( ALLAH YASIIMA KUYE) ATUNYUMIZA NGA NABBI MUHAMMAD (S.A.W) BWEYATUUKIRIZAANGA OMUKWANO MUNGERI EY'OLUGENDEREZO ERI MAAMA KHADIJA (ALLAH AMUSIIME)
N'AGAMBA NTI '' SAFUNAKO BUJJA KUNNABI ERI BAKYALA BE NGA BWENAFUNA KU KHADIJA, ATE NGA AISHA YAFUMBIRWA NABBI NGA WAYISEEWO EMYAKA ESATU OLUVANYUMA LWOKUFA KWA KHADIJA, WABULA EKYO KY'AVA KU BIRUNGI AISHA BYEYAWULIRANGA NGA NABBI ABYOGERA KU KHADIJA NGA OYINZA OKULOWOZA NTI KHADIJA AKYALI MULAMU, OBA NTI MUNSI TEMULI MUKYALA MULALA ATALI YE , NGA NABBI (S.A.W) AYINZA OKUSALA EMBUZI NAWEREZAAKO ABENGANDA ZA KHADIJA OBA MIKWANO GYE, NGA OLUUSI ANGAMBA MUNVA NTEKEMU KU SUPU AWERAKO ASOBOLE OKUWEEREZAAKO MIKWANO GYA KHADIJA. EBYONNO BIRAGA NTI NEWANKUBADDE KHADIJA YALI YAFA NAYE OMUKWANO NOKWAGALA WAKATI WABWE TEGWAFA, OKWONNO KWE KWAGALA OKWANAMADDALA. EBYONNO BYEBIMU KUBYOKULABIRAKO BYOKWAGALA MUBUSIRAAMU.
ATE BBO ABATAKIRIRIZA MU ALLAH EBYABWE BYEWUNYISA, DIINI KI JEBOOGERAKO ERA KWAGALA KWANNABA KI KWEBAJAGUZA NGA BEBALABE BEMBEERA Y'OBUNTU ATE NGA ERA BALABE BA MITIMA GYAMBWE JENYINI?! EBYALO BIMEKA BYEBASAANYIZZAWO NOKUKULUUSANYA ABANTU, SENTE MEKA ZEBANYAKUDDE SAAKO N'OKUSAANYAWO EBY'OBUGAGGA BY'ABANTU?! BALUMBAGANA ABANTU NGA BERIMBISE MUKISIIKIRIZE KY'EDDEMBE LY'OBUNTU, ERA NEBATTA ABATALINA MUSANGO NGA BERIMBISE MUDIBA LW'OKUBATAASA N'OKUBANUNULA! ERA OKWAGALA KULI LUDDAWA ERI OYO AKOLA EBY'OKULANYISA BINNAMUZISA NAWANGALIRA MUKWONOONA NGA ABIGEZESEREZA KU BADDU ABANAFU NEKUNSI EZISINGA OKUBA ENJAVU? AKOLA EBYO YAMANYA DDI OKWAGALA NGA AYIWA OMUSAAYI GW'ABANTU ABATALINA MUSANGO, N'AFUULA ABAANA BAMULEKWA, NABAKYALA BANNAMWANDU.
OKWO SAAKO OKUWAMBA NAALUMANYA NE SALUMANYA, OYO ATALINA BWESIGWA NABWESIMBU AYINZA ATYA OKUBA N'OKWAGALA! BUTYA BWOSUBIRA OMUKWANO MYOYO ATAKUUMA NAKUTUUKIRIZA NDAGAANO, ERA DDI ABEBITIBWA LWEBAMANYA NTI EYEYISANGA ENSOLO ZOMUNSIKO WAMUBANTU OBA OKUSUUBIRA TIMBA OKUZAALA ETALI TIMBA?!.
MAZIMA ABAABULA NEBWEBOOGERA KU KWAGALA EBIKOLOBERO BYABWE BIBAANIKA ERA NEBWEBAGUWAANA BATYA NEBAGUWA EKITIIBWA, ABASIRAAMU FFE TUBASINGA MWEKYO.
AYAGALA OKUKASA EKYO FUNAYO OMUKYALA YENNA KUBAWAANGALIRA EBULAAYA OMUBUUZE KU BULAMU OBWAKAZIGIZIGI BWEBAWANGALIRAMU, MAZIMA BUJUDDE OBUNYOMOOFU NOKUKAKKANAYIZIBWA NOKUKOZESEBWA EBITALIIMU NSA, TAFUNA KUSAASIRWA KWANNAMADDALA OKUVA ERI BBA, MWANYINA OBA OW'OLUGANDA LWE WADDE MUTABANI WE, SINGA TAWAAYO MYOYO GWE TALINA AMUWA, ERA BWATATETEENKANYA NYO KUFUNA BYETAAGO BYE, AWANGALIRA MUBUZIBU OBUTAGAAMBIKA, EDDEMBE LYABWE ELYANNAMADDALA LYASAABULULWA, TERILIIWO KUBA AMATEEKA AGABAFUGA MALYAZAAMANYA ERA MAKYAMU.
KALE BUTYA ABO BWEBAYINZA OKUTUFUNIRA OMUKWANO BBO BENYINI GWE BAALEMWA OKUFUNA??!!


text:
Abawahaabi bakakasa nti (Tabarruk) okufuna emikisa nga tuyita mubuwufu bwabagalwa bakatonda, kuba kugatta kukatonda (shirik) era batwaala omuntu anyweegera ekifo kyomubaka wakatonda (s.a.w) kyeyasaalirangamu nemimbariye, nti (mushirik) agasse kukatonda wadde nga tagenderedde kwesiinza wabula nga ayagadde kulaga bulazi kwagala kw’alina eri omubaka wakatonda (s.a.w).
Mazima okuziyiza tabarruk nobuwufu bwomubaka wakatonda owekitiibwa nokunyweegera ekifo kyeyasaalirangamu nemimbariye eyekitiibwa ky’ekimu kubintu abawahaabi byebasinga okunoonyerezaako mubasiramu. Mazima baakozesa ekibinja kyabasirikale bebaapaatiikako erinnya “abalagizi abokukola ebirungi abaziyiza okukola obubi” nebabagaba mumuzikiti gwomubaka wakatonda (s.a.w) olwokuziyiza abantu okunyweegera entaanaaye entukuvu nemimbariye nemihirabi yomuzikitigwe. Era abawahaabi abo balumba ba Hujaaji nobukambwe nebabaziyiza okufuna emikisa kubifo ebyo nokubinywegera. Baakwaata emiggo nebyokulwanyisa, nebayuwa omusaayi gwabantu abatalina musango, nebalinyirira ekitiibwa kyabantu muharamu yaNabbi (s.a.w) nga bagamba nti tabarruk nokunyweegera kubeera kwesinza oyo nanyini ntaana.
Mazima abantu abatalina kyebamanyi kubusiramu abo, baakola ensobi mukutegeera amakulu g’okwesinza, era kyebava babungirabungira mububuze nemunsobi, nebalowooza nti buli kugulumiza mugulumiza mufu kubeera kumwesinza nebatamanya nti okunyweegera entaana yaNabbi entukuvu nokufuna omukisa okuva kubuwufu bwobwaNabbi, byonna bibeera mukkubo lyakatonda(s.w) kubanga abasiramu bagulumiza Nabbi owekitiibwa, nebamufunako emikisa nobuwufubwe lwakubeera nti mubaka wakatonda, Nabbiwe omwagalwa omulonde, oyo katonda gweyasukkulumya kubanabbi bonna n’ababaka, namusinza ebitonde byonna. Kale okugulumiza abagalwa bakatonda, kubeera kugulumiza katonda, era tebuli obukakafu bwatauheed okujjako okubeera nga buli kintu kyonna kyakatonda, era kiriwo kululwe, era kiri mukkubolye, olwo nno katonda, era kiriwo kululwe, yentandikwa nga bwaali owenkomerero.
Era tujja kwogera ku “Ibaada” namakulu agalimu gennyini mukitundu ekijja. Naye kati tugenda kwogera ku tabarruk kubuwufu bwabagalwa bakatonda. Kale kati tulina okwogera kunsonga eyo nga twesembesa Qur’an ne Sunna zaNabbi (s.a.w) amazima galyoke geyoleke.
Tujja kwesembesa Aya emu yokka okuva mu Qur’an, era eva kululimi lwa Nabbi Yusuf (a.s):
“Mugende n’olugoye lwange luno muluteeke mumaaso gataatawange ajja kuddamu alabe”.([1])
Mazima Nabbi Yusufu yasindika olugoyerwe eri taatawe, n’agamba bagandabe: mugende nolugoye lwange luno, muluteeke mumaasoge okutuusa bwaanaddamu naalaba.
Allah ayongera n’agamba:
“Eyaleeta olugoye bwamala okutuuka, yalumuteeka mumaasoge naddamu bupya okulaba”([2]).
Aya eyo nneyolefu era y’alwaatu mukukkiriza Tabarruk okuva kubuwufu bwabaNabbi nabagalwa bakatonda ppaka neNabbi okuva kuNabbi munne. Nabbi Yaqub yafuna omukisa (Tabarruk) okuva kulugoye lwa Nabbi Yusuf (a.s.). naye nga kimanyiddwa nti okuwonya kwakatonda era y’alina obuyinza mubintu byonna wabula olugoye lwaali kkubo naddagala kulwobuyinza bwakatonda.
Abaffe, singa Nabbi Yaqub yakozesa olugoye lwamutabanyiiwe Yusuf mukuzza okulabakwe nga bali mu “Najid”, abagoberezi ba Ibn Abdulwahaab baalibadde bamulabula batya? Nti mukaafiiri? Oba mushirik? Oba nti akoze kyoonoonoki? Nga ate Nabbi, tasobya era takola kibi!
Abasiramu okufuna omukisa okuva kuntaana yaNabbi (s.a.w) oba okujeevumulisa, tekirina njawulo na Nabbi Yaqub bweyevumulisa olugoye lwamutabanyiiwe Yusuf (a.s), era bwekityo, kuntaana z’abantu baNabbi (s.a.w) nobuwufu bwaabwe.
Mazima bwetutunuulira enkola yabasiramu nebyafaayo byaabwe okuviiraddala kumulembe gwaba swahaaba nokutuusa olwaleero, tukifuna bulungi nga okufuna emikisa okuva kuNabbi (s.a.w) nobuwufubwe, yali nkola egobererwa okuviiraddala mumirembe egydda.
Mpozzi, mubufunze, katuleeteyo ebyokulabirako:
1- Mazima Fatima Zahara omukulembeze waabakyaala bonna, muwala w’omubaka wakatonda (s.a.w) bweyatuuka awali entaana yataatawe (s.a.w) yakwaata erimu kuttaka lyokuntaana n’aliwunyizaako, oluvanyuma n’akaaba, n’agamba:
Kiki ekiri kw’oyo owunyizza kuttaka lya Ahmad
Okubeera nga taddayo kuwunyiza kuttaka lyonna mubuwangaazibwe
Nfukiddwako ebizibu, nga singa
Bifukibwa kunnaku, zaalifuuse ebiro([3])
Mazima enneyisa eyo okuva mu sayyidat Zahara, atakola byonoono, tekirina kyekiraga okujjako okukirizibwa okufuna emikisa nokuwonyezebwa okuva kuntaana y’omubaka wakatonda nettaka lyokuntaanaaye eyekitiibwa.
2- Bilal – omwazinyi w’omubaka wakatonda – yali mushaam, kumulembe gwa umar bn khatab, n’alaba Nabbi (s.a.w) mutulo nga amugamba: nga obuzibu bunene mubuwangaazi? Mubutuufu, ekiseera kikutuukidde okubeera nga onambula, owange ggwe bilal”.
Ekiseera ekyo, yadda engulu nga munakuwavu, akankana era nga atya. Yeebagala ensoloye, n’agenda e Madina. Bweyatuuka kuntaana yaNabbi (s.a.w)
N’atandiika okukaabira awali entaana n’ateekako ekyenyikye. Oluvanyuma, yatandika okukwaata Hassan ne Hussein nabanywe-egera... okutuusa kunkomerero.([4])
3- Ibn Hajar agamba:
“Buli yenna eyazaalibwa kumulembe gwa Nabbi (mubulamubwe) atwaalibwa nga eyamulabako olwokubanga ba Aniswaar baaleetanga abaana baabwe eri Nabbi (s.a.w) olwokumufunako emikisa. Era kigambibwa nti Makka bwemala okuggulibwaawo, abantu baayo baatandika okuleetanga abaana baabwe eri Nabbi (s.a.w) abeere nga abakwaatako mumitwe gyaabwe era abasabire emikisa”.([5])
omutunzi wekitabo “Tabarruk Swahaaba” agamba kunsonga eyo:
“Tewali kubuusabuusa, mazima obuwufu bwomubaka wakatonda – omulonde mubitonde byakatonda era asinga baNabbi obulungi – bwebusinga okubeera obunyweevu mukubeerawo era bwebusinga okujjukirwa, nolwekyo, bwebusaana okufunirako emikisa era baswahaaba bangi abaakakasa ensonga eyo era nebabukolelako tabarruk, nebafaayo nyo okubukungaanya – ate bbo balungamya, era b’akulabirako balongoofu – era baafunanga emikisa okuva kunviirize nekumazzi geyafunangako wudhu, nentuuyoze, nengoyeze, nokukwa-ata kumubirigwe ogwekitiibwa, nebirala bingi mw’ebyo ebyamanyika mubuwufubwe obwekitiibwa obwatutuukako mumawulire amatuufu okuva kubantu abalungi”.([6])
noluvanyuma lw’ebyo byonna, muslim byeyayogera mukitabo-kye, bitumala:
“Mazima omubaka wakatonda (s.a.w) yali nga aleeterwa abaana n’abawa omukisa era n’abagunjula”.([7])
4- Baswahaaba baali bakola tabarruk kumazzi Nabbi geyafun-angako wudhu n’ago geyanaabangako. Bukhar agamba:
“Nabbi (s.a.w) yafuluma najja gyetuli mubiseera byomuttuntu, n’aleeterwa amazzi, n’afuna wudhu, abantu nebatandika okukwaata amazzi geyali afunisa wudhu nebageesiiga”.([8])
kunsonga eyo kuliko hadith nyingi, zijudde mubitabo.
5- Era ba Swahaaba baali bafuna Tabarruk kunviirize (s.a.w). Anas agamba:
“Mazima omubaka wakatonda(s.a.w) bweyamala okusala omu-tweegwe, Abu Taliha yeyasooka okukwaata enviirize”.([9])
Mazima ekigambokye “Abu Taliha yeyasooka okukwaata enviirize” kitegeeza nti baswahaaba baali mubweetaavu eri enviirize okuzifunamu omukisa oba okwewonya nazo. Kale nga Abu Taliha yaatera okweesooka okuzitwaala.
“Mazima omubaka wakatonda yajja eMina, n’amala okukasuukirira jamra, oluvanyuma n’agenda mumakaage age Mina. Oluvanyuma n’agamba kinyoozi. Nti sala – yalaza kuludda olwaddyo nolwakkono – oluvanyuma n’atandiika okuwa abantu.”([10])
6- Era baali bakola tabarruk okuva kukyombo kyeyanyweeranamu (s.a.w):
“Abu Barida yagamba: Abdullah bn Salaam yangamba: abaffe nkunywesezeeko mukikopo Nabbi kyeyanyweeramukko”.([11])
kyetutegeera okuva muhadith eyo kiri nti Abdullah bn Salaam yali akuuma nyo ekikopo ekyo kubanga yafuna omukisa Nabbi (s.a.w) n’abeera nga yakinyweeramukko.
7- Baali bafuna emikisa (Tabarruk) okuva kumikonogye egyekitiibwa:
“Byaava ku Abi Juhaifa, yagamba: Omubaka wakatonda yafuluma mubiseera byomusana n’agenda e Batihaa-e, n’afuna Wudhu, oluvanyuma n’asaala Dhuhr eraaka bbiri ne Aswir bwaatyo... okutuusa bweyagamba: abantu nebayimirira, nebatandika okukwaata emikon ogye nebagiyisa mubyeenyi byaabwe.
Yagamba: nakwaata omukonogwe nenguteeka mukyeenyi kyange, nengusanga nga munyogovu okusinga omuzira nga ate guwunya bulungi okusinga akawoowo ka misiki”.([12])
8- Era baali bafuna emikisa okuva kumimbariye: “Byaava ku Ibrahim bn Abdurrahman bn Abdul Qaari-e mazima yatunula ku Ibn Umar nga ateese omukonogwe kukituuti (mimbari) Nabbi (s.a.w) weyatuulanga, oluvanyuma n’aguteeka mukyenyikye.”([13])
9- Nga era bwebaali basaba okuwolerezebwa nentaana yaNabbi (s.a.w):
“Byayogerwa nga biva kumukulembeze wabakkiriza (a.s), yagamba: Mazima omuwarabu okuva mukyaalo yajja jetuli oluvanyuma olwokuziika omubaka wakatonda (s.a.w) nga wayiseewo ennaku ssatu, neyekasuka kuntaana yaNabbi, neyeeyiwako ettaka kumutweegwe, n’agamba: Owange ggwe omubaka wakatonda, wayogera, netuwulira ebigambobyo, wawulira okuva ewakatonda naffe netuwulira okuva kuggwe, nemw’ebyo katonda byeyakussaako: “Singa bbo mukiseera kyeberyazamanyirizaamu emitima gyaabwe, baakujjira…” naye nze mazima neryazaamaanya, kale nkujidde obeere nga onsabira okunsonyiwa. N’akowoolebwa okuva muntaana: “mazima omaze okusonyiyizibwa”.([14])
Mpozzi mubufunze: mazima omuntu asoma ebitabo – nga Swahiih zonna, Sunan, musnad n’ebitabo bya tarekh – alabiraddala nga baswahaab n’abo abaabagoberera baali bafunanga emikisa (tabarruk) okuva kubuli kintu kyonna ekikwaata kuNabbi (s.a.w) era nebasaba okuwolerezebwa nentaanaye nokuteekako ettama, nokuwunyiza kuttaka lyaayo, nokukaabira weeri, era baatuuka okufuna emikisa kumuggogwe nebyambalobye nokusaalira mubifo byeyasaaliramukko (s.a.w) oba okutambuliramu.
Hadith ezoogera kunsonga eyo nyinji nyo era tekisoboka kubeera nga baaziteekawo buteesi, ate era tekisoboka kubanga nebamasheik ababiri–AlBukhar ne Muslim – baazogera n’abalala bangi mubamanyi bahadith.
Mazima abebitiibwa ababiri baatwaala omutawaana ogwokubeera nga banyonyola hadith ezo nokulagirira ebitabo mwezisangibwa: Al-Ustadh Shaikh Muhamad Taahir makki mukitabokye “Tabarruk Swahaaba bn Athaar Rasuulilah” ne Ustadh AlFaddh Shaikh Ali Al-Ahmadi mukitabokye ekirungi “Attabarruk” era omutunzi wekitabo ekyo yateekamu buli kyonna ekyogera ku tabarruk.
Era ekitabo ekyo kitwaalibwa nga kyekimu kubitabo ebiri kumulembe.
Kale abawahaab bagambaki kuhadith zino enyingi nga era zifanagana enjatuza n’amakulu?!
Era bbo bayimiridde batya n’amazima gano ameyolefu
Era lwaaki Abawahaab bakuba embeekuulo kutabarruk n’entaana yaNabbi (s.a.w) ate nga eyo yali nkola yabasiramu okuviiraddala kubaswahaaba n’abaabagoberera awatali kusanga kuziyizibwa kwonna oba okutamwa okuva kuNabbi (s.a.w) oba omu yenna muba swahaaba?!
Lwaki tebaleka basiramu banyweegere entaana y’omubaka wakatonda era bagikoleko tabarruk era buli omu ayolese ekimuli mumutimagwe eri Nabbi wakatonda?!
Abaffe, tebamanyi nti okuziyiza abasiramu okufuna emikisa okuva kuntaana yaNabbi nobuwufubwe kwaali mumpisa zaba Umawi nokusingiraddala Mariwaan, Nabbi gweyakolimira?!
10 – Kale nno sooka omale okusoma haakim byagamba mu mustadrak okuva ku Daud bn Swaalih:
“Lwaali lumu, mariwaan n’asanga omusajja nga ateese ekyeenyikye kuntaana. N’amukwaata ensiingo, n’amugamba: omanyi kyokola? N’amutuulako, yagenda okulaba, nga ye Ayub Al-Answaar, n’amugamba nti gwenzizeeko sijjinja wabula nzize wamubaka wakatonda naye sizze kujjinja. Na’wulira omubaka wakatonda nga agamba: eddiini temugikaabirangako singa eba ekulemberwa bannanyiniyo wabula mugikaabireko singa ekulemberwa abo abatali bannanyiniyo”.([15])
Marihum Shaikh Al-Aminni agamba:
“Mazima hadith eyo etuwa okumanya nti okuziyiza tawassul nentaana entukuvu kuli mububuze bwaba Umawi era kuli mubintu byebaagenda nga bazuulazuulawo okuviiraddala kumulembe gwaba swahaaba, kubanga tebeerangayokko muntu yenna munsi eyawulira swahaab yenna nga yetamwa ekintu nga ekyo okujjako – muzzukulu wa Umayya – mutabanyi wamuwalaawe – Mariwaan omulyaaza-amaanyi!!
Yyee ... ente ennume ekuuma enyindo yaayo namayembe gaayo.
Yyee... enyonyi erya ekibala olwobugonvu bw’akyo.
Yyee... batabanyi ba Umayya – bonna – balina ensaalwa – okutwaaliza awamu – kumubaka wakatonda (s.a.w) ne Mariwaan – amulinako ensaalwa – mungeri eyenjawulo okuviiraddala kulunaku Nabbi (s.a.w) lwaatasigaza mululyo lwa Umayya kitiibwa kyonna okujjako nga baakirinyirira, wadde ekyaama okujjako nga baakyabulula, wadde empagi okujjako nga baagibuzaawo, ebyo byonna baabikola olwekitiibwa kyaNabbi (s.a.w) kyeyalina mubo nga ate era yye yali tayogera kuva kukwaagalakwe Wabula nga buli kyayogera bubeera bubaka owaamaanyi agaawaggulu bweyamuyigiriza.
Mazima kikakafu ekyaava kuye (s.a.w) kyeyagamba:
“Ab’olulyo lwa Umayya bwebalimala okuwera amakumi ana, bajja kufuula abaddu bakatonda abaddu, n’emmaali yakatonda egabibwa obweereere, ne kitabo kyakatonda ekibuusibwabuusibwa.”([16])
Era olaba Abu Ayub Al-Ansaar engeri gyadda mumariwaan – oluvanyuma olwokumubuuza nti omanyi ky’okola?- nti: wenzize sijjinja wabula nzize wali mubaka sossijjinja...
Amakulu nti: gwempitiramu okusaba katonda yemubaka wakatonda (s.a.w) oyo gwetukakasa nti talina njawulo wakati wobulamubwe nokufaakwe – munsonga eyo – kubanga bwekitabeera bwekityo, ettaka namayinja tebirina makulu. Ettaka namayinja kuntaana yaNabbi byafuna ekitiibwa nokugulumizibwa lw’oyo alimu – omubaka wakatonda (s.a.w).
Owange ggwe omusomi owekitiibwa, mazima Bukhar yateeka omulyango mulamba mukitabokye – ekitwalibwa nti kyekisinga obutuufu mubitabo byabasunni – nga guyitibwa: omulyango ogulimu engabo yaNabbi (s.a.w) n’omuggogwe neffumolye, nekikopokye, nempetaye n’abasikaabe byebaakozesa oluvanyuma olwokufaakwe, mubyo – mulimu ebitaayogerwa – nenviirize nengattoze nebyombobye, ebyo baswahaaba oluvanyuma lwokufaakwe.([17])
Kale omuwahaab bwatuuka kuhadith ezo eziri mubikumi, aba talina kyakukola okujjako okukkiriza amazima bwabeera nga ali mwaabo abawuliriza ebigambo nebajjamu ebirungi mubyo, oba okulinda olunaku olwokusalawo nolwendagaano.
([1]) 12: 93.
([2]) 12: 96.
([3]) Samhuudi yakyogera mukitabo: wafa-ul wafa: Juzu 2, pg. 444. Swuluhul Ikhiwan ekya khadiidi: pg. 57.
([4]) Isnadul Gaaya ekya Ibn Al-Athiir: pg. 28.
([5]) Al-Iswaabat: Juzu 3, pg. 631.
([6]) Tabarruk swahaab: pg. 5.
([7]) Swahiih Muslim: Juzu 3, pg. 1691.
([8]) Swahiih Bukhar: Juzu 1, pg. 59.
([9]) Swahiih Bukhar: Juzu 1, pg. 54.
([10]) Swahiih Muslim: Juzu 3, pg. 947.
([11]) Swahiih Bukhar: Juzu 7, pg. 147.
([12]) Swahiih Bukhar: Juzu 4, pg. 188.
([13]) Twabaqaatul kubra: Juzu 1, ekitundu ekyokubiri, pg. 13.
([14]) – Kanzul a-amaal: Juzu 2, pg. 248.
- wafa-ul Wafa: Juzu 2, pg. 1361.
([15]) Mustadrak Swahiihain: ekya Haakim, Juzu 4, pg. 545.
([16]) Gadiir: Juzu 5, pg. 129 – 130.
([17]) Swahiihul Bukhar: Juzu 4, pg. 82, printed 1314H.


text:
Nalina omwami wange Munnakenya era twabeeranga Mombasa - Kenya nga namala naye emyaka 10 mwe twazaalira n’abaana babiri.
Bwe twali e Kenya nafuna obulwadde bw’omutwe bwe saamanya gye bwava era nga bwe bunkuba ne mpunga ne nfuna kammunguluze era nga sikyalaba bulungi. Baze yagezaako okujjanjaba wabula n’atuuka ekiseera n’alemererwa.
Yali atandise okukola ebintu ebiraga nti ankooye era nga kirabika afunyeeyo omukazi omulala kale bwatyo n’andagira nkomewo e Uganda nsooke nzijanjabwe era najja n’abaana bange.
Mu Uganda nnamalamu omwaka gumu hhenda okudda e Kenya abooluganda lwa baze ne bantegeeza nga baze bwe yafa wabula baagaana okundaga we baamuziika.
Bano baayagala okunzigya we twabeeranga ne baze bantwale eyo mu bwalo obw’omunda nti gyemba mbeera naye ne hhaana kuba nalaba nga baagala kunsiraanyiza eyo n’abaana bange bwentyo ne nsalawo nkomewo mu Uganda.
Bwe natuuka eno, obulwadde bweyongera ne hhenda mu ddwaaliro e Butabika ne bakikakasa nga bwe nnina obuzibu ku bwongo era kati ndi ku ddagala.
Ndi mweraliikirivu eri abaana bange kuba sisobola kubalabirira naddala omuto eyeetaaga okusoma ate n’omuwala omukulu kati ayolekedde bwamalaaya okulaba nga yeebeezaawo.


text:
Ekitundu 4: Kabaka wa Isiraeri Eyasooka Okutuuka ku Buwambe mu Babulooni
Sawulo yafuuka kabaka wa Isiraeri eyasooka. Naye Yakuwa yamugaana, era Dawudi n’alondebwa okuba kabaka mu kifo kye. Tuyiga ebintu bingi nnyo ebikwata ku Dawudi. Ng’akyali muvubuka, yalwanyisa omusajja omuwagguufu ayitibwa Goliyaasi. Oluvannyuma yadduka Kabaka Sawulo eyamukwatirwa obuggya. Ate Abbigayiri alabika obulungi yamuziyiza okukola ekintu eky’obusiru.
Era, tuyiga ebintu bingi ebikwata ku mutabani wa Dawudi ayitibwa Sulemaani, eyadda mu kifo kya Dawudi nga kabaka wa Isiraeri. Bakabaka ba Isiraeri abasatu abaasooka baafugira emyaka 40 buli omu. Oluvannyuma lw’okufa kwa Sulemaani, Isiraeri yayawulibwamu obwakabaka bwa mirundi ebiri, obwakabaka obw’omu mambuka n’obwakabaka obw’omu maserengeta.
Obwakabaka obw’ebika 10 obw’omu mambuka bwawangaala emyaka 257 ne bulyoka buzikirizibwa Abaasuli. Oluvannyuma lw’emyaka emirala 133, obwakabaka obw’omu maserengeta obw’ebika ebibiri nabwo bwazikirizibwa. Mu kiseera kino Abaisiraeri baatwalibwa mu buwambe e Babulooni. N’olwekyo Ekitundu EKY’OKUNA kikwata ku myaka 510 egy’ebyafaayo, ekiseera mwe tulabira ebintu bingi ebibuguumiriza.


text:
KOPPA OKUKKIRIZA KWABWE | LEBBEEKA
“Nja Kugenda Naye”
LEBBEEKA yatunuulira gye baali bagenda era nga kirabika n’enjuba yali etandise okugwa. Olugendo baali baakalumalako wiiki nnamba, era kirabika yali amanyidde okutuula ku ŋŋamira. Amaka g’ewaabwe mu Kalani yali agalese wala nnyo, mayiro bikumi na bikumi mu buvanjuba. Oboolyawo teyandizzeemu kulaba ku b’ewaabwe. Nga banaatera okutuuka gye baali balaga, kirabika yatandika okulowooza ku biseera bye eby’omu maaso.
Baali bayise mu Kanani era nga kati bali mu Negebu. (Olubereberye 24:62) Kirabika Lebbeeka yalaba endiga. Ensi gye yali atuuseemu yali ya ddungu era nga kizibu okugirimiramu, naye yalimu omuddo ogumala okulundiramu. Omuddu wa Ibulayimu ekitundu kino yali akimanyi bulungi, era yalina amawulire amalungi ge yali agenda okubuulira mukama we, nti Lebbeeka ye mukyala gwe yali afunidde Isaaka. Kyokka ye Lebbeeka ateekwa okuba yeebuuzanga bulamu bwa kika ki bwe yali agenda okubeeramu mu nsi eno. Ate era olw’okuba yali talabangako Isaaka gwe yali agenda okufumbirwa, ateekwa okuba nga yeebuuza nti, Isaaka afaanana atya? Anaasanyuka bw’anandaba?
Mu bitundu ebimu, kitwalibwa ng’ekitali kirungi okufunira omuntu oyo gw’anaafumbirwa oba gw’anaawasa. Kyokka mu bitundu ebirala, ekyo tekitwalibwa ng’ekintu ekibi. Lebbeeka yali tamanyi musajja gwe yali agenda okufumbirwa. Ekyo kyali kyetaagisa okukkiriza okw’amaanyi n’obuvumu. Naffe twetaaga okukkiriza n’obuvumu okusobola okwaŋŋanga ebizibu bye tufuna. Kyokka waliwo n’ebirala bye tusobola okuyigira ku Lebbeeka.
“N’EŊŊAMIRA ZO NJA KUZISENERA ZINYWE”
Enkyukakyuka eyajjawo mu bulamu bwa Lebbeeka yatandika mu ngeri naye gye yali tasuubira. Yakulira mu kabuga Kalani ak’omu Mesopotamiya. Bazadde be baali ba njawulo ku bantu b’omu kabuga ako. Baali tebasinza katonda ow’omwezi eyali ayitibwa Sini, wabula baali basinza Katonda waabwe ayitibwa Yakuwa.
Lebbeeka yali muwala mulungi nnyo, naye obulungi bwe tebwali bwa kungulu bwokka. Yali mukozi nnyo ate ng’alina empisa ennungi. Amaka g’ewaabwe gaali magagga era baalina n’abakozi, naye Lebbeeka teyakuzibwa kyejo; yatendekebwa okukola emirimu. Okufaananako abakazi b’omu kiseera ekyo, Lebbeeka naye yakolanga emirimu egy’amaanyi nga mw’otwalidde n’okukimira ab’awaka amazzi. Buli lwaggulo, yasitulanga ensuwa ye n’agenda okukima amazzi.
Lumu bwe yali amaze okujjuza ensuwa ye, waaliwo omusajja omukadde eyamutuukirira n’amugamba nti: “Nkusaba ompe ku tuzzi mu nsuwa yo nnyweko.” Omusajja oyo yayogera mu ngeri ey’obukkakkamu era Lebbeeka yali akiraba nti atambudde olugendo luwanvu. Amangu ddala yeetikkula ensuwa ye n’awa omusajja oyo amazzi agannyogoga. Lebbeeka era yalaba eŋŋamira z’omusajja oyo kkumi ezaali okumpi awo, kyokka ng’ekyesero mwe zinywera temuli mazzi. Yakwatirwa omusajja oyo ekisa era n’abaako ekintu ekirala ky’amukolera. Yamugamba nti: “N’eŋŋamira zo nja kuzisenera zinywe okutuusa ennyonta lw’eneeziggwaako.”
Weetegereze nti Lebbeeka teyagamba nti yali ayagala eŋŋamira zinyweko bunywi ku mazzi, wabula yagamba nti yali ayagala zinywe okutuusa ennyonta lwe yandiziweddeko. Eŋŋamira bw’eba erumwa ennyonta eyinza okunywa lita z’amazzi ezisukka mu 95! Bwe kiba nti zonna ekkumi zaanywa, Lebbeeka ateekwa okuba yamala essaawa eziwerako ng’asomba amazzi. Kyokka kirabika ennyonta yali teziruma nnyo. * Naye olowooza ekyo Lebbeeka yakirowoozaako nga tannatandika kusomba mazzi? Nedda. Yali mwetegefu okuyamba omusajja oyo omukadde, era n’omusajja yakkiriza okuyambibwa. Omusajja oyo yali yeetegereza Lebbeeka ng’asomba amazzi nga bw’agayiwa mu kyesero.
Waliwo bingi bye tuyigira ku Lebbeeka. Leero abantu bangi beefaako bokka. Bayibuli egamba nti abantu “beeyagala bokka,” tebafaayo ku balala. (2 Timoseewo 3:1-5) Tusaanidde okukoppa Lebbeeka ne tutaba ng’abantu abeefaako bokka.
Kirabika Lebbeeka yalaba engeri omusajja oyo gye yali amutunuuliddemu. Omusajja oyo yali musanyufu era nga yeewuunyizza. Lebbeeka bwe yamaliriza, omusajja oyo yamuwa amajolobero aga zzaabu ng’ekirabo! Oluvannyuma omusajja yamubuuza nti: “Nkwegayiridde mbuulira, oli muwala w’ani? Mu nnyumba ya kitaawo eriyo ekifo mwe tuyinza okusula?” Omuwala bwe yamubuulira ebikwata ku b’ewaabwe, omusajja oyo yabugaana essanyu. Omuwala naye kirabika yali musanyufu nnyo era yagamba nti: “Tulina ebisubi n’emmere endala nnyingi ey’ensolo, era n’ekifo aw’okusula.” Ekyo kyali kirungi kubanga omusajja oyo yalina abantu abalala be yali atambudde nabo. Oluvannyuma Lebbeeka yadduka n’agenda okubuulira maama we buli kimu ekyali kibaddewo.
Awatali kubuusabuusa, Lebbeeka yayigirizibwa okusembeza abagenyi. Abantu bangi leero tebaagala kusembeza bagenyi, naye ffe tusaanidde okukoppa Lebbeeka. Bwe tuba n’okukkiriza mu Katonda kijja kutukubiriza okusembeza abagenyi. Yakuwa asembeza bonna, kubanga mugabi era ayagala n’abaweereza be bakole bwe batyo. Bwe tusembeza abalala nga mw’otwalidde n’abo abatasobola kubaako kye batukolera, tusanyusa Kitaffe ow’omu ggulu.
‘FUNIRA MUTABANI WANGE OMUKAZI’
Omusajja oyo omukadde eyali ku luzzi yali ani? Yali muweereza wa Ibulayimu era nga Ibulayimu yali muganda wa jjajja wa Lebbeeka. N’olwekyo, yayanirizibwa nnyo mu maka ga Besweri, taata wa Lebbeeka. Kirabika omuweereza wa Ibulayimu oyo ye yali Eriyeza. * Ab’omu maka ago baamugabula ekijjulo, naye yagaana okulya nga tannababuulira nsonga eyali emuleese. (Olubereberye 24:31-33) Kuba akafaananyi nga yenna ayogera musanyufu kubanga yali mukakafu nti Katonda we, Yakuwa, yali awadde olugendo lwe omukisa.
Kuba akafaaananyi nga Eriyeza anyumiza Besweri, taata wa Lebbeeka, ne Labbaani mwannyina wa Lebbeeka, ebyali bibaddewo. Yabagamba nti Yakuwa yali awadde Ibulayimu emikisa era nti Ibulayimu ne Saala baali bazadde omwana ayitibwa Isaaka, eyali ow’okusikira ebintu byabwe byonna. Ibulayimu yali awadde omuweereza we obuvunaanyizibwa obw’amaanyi ennyo. Yali amutumye mu b’eŋŋanda ze e Kalani okunoonyeza Isaaka omukyala.
Ibulayimu yali abeera Kanani, era yalayiza omuweereza we Eriyeza obutafunira Isaaka mukazi kuva mu bawala b’e Kanani kubanga Abakanani baali tebasinza Yakuwa era nga bakola ebintu ebibi. Ibulayimu yali akimanyi nti Yakuwa ajja kubonereza Abakanani olw’ebikolwa byabwe ebibi. Ibulayimu yali tayagala mutabani we Isaaka akolagane n’Abakanani abo. Ate era yali akimanyi nti Katonda yali agenda kukozesa mutabani we okutuukiriza ebyo bye yali asuubizza.
Eriyeza yabannyonnyola nti bwe yatuuse ku luzzi okumpi n’e Kalani, yasabye Yakuwa Katonda amuyambe okulaba omukazi Isaaka gw’anaawasa. Eriyeza yasaba Katonda nti omukazi oyo yandizze ku luzzi okukima amazzi. Bwe yandimusabye amazzi okunywa, yandigamuwadde era n’asenera n’eŋŋamira ne zinywa. (Olubereberye 24:12-14) Ani eyakolera ddala nga Eriyeza bwe yasaba? Ye Lebbeeka! Lowooza ku ngeri Lebbeeka gye yawuliramu bwe yawulira ebigambo ebyo Eriyeza bye yagamba ab’omu maka ga Labbaani!
Ebyo Eriyeza bye yayogera byewuunyisa nnyo Besweri ne Labbaani. Baagamba nti: “Ekintu kino kivudde eri Yakuwa.” Ng’empisa yaabwe bwe yali, baakola endagaano eraga nti bakkirizza Lebbeeka afumbirwe Isaaka. (Olubereberye 24:50-54) Naye ekyo kyali kitegeeza nti Lebbeeka yalina kukkiriza bukkiriza ekyo taata we ne mwannyina kye baali basazeewo?
Nedda. Ibulayimu bwe yali atuma Eriyeza, Eriyeza yamubuuza nti: “Watya singa omukazi talikkiriza kujja nange?” Ibulayimu yamuddamu nti: “Awo ojja kuba tokyavunaanyizibwa olw’ekirayiro ky’ondayiridde.” (Olubereberye 24:39, 41) Ate era n’ab’omu maka ga Besweri baali bassa ekitiibwa mu ndowooza ya Lebbeeka. Olw’okuba Katonda yali awadde olugendo lwa Eriyeza omukisa, Eriyeza yali musanyufu nnyo era yali ayagala kuddayo e Kanani ne Lebbeeka enkeera. Kyokka, ab’ewaabwe wa Lebbeeka baali baagala asigale nabo waakiri ennaku endala kkumi. Okusobola okugonjoola ensonga eyo, baagamba nti: “Ka tuyite omuwala tumubuuze.”
Lebbeeka yali ayolekaganye n’okusalawo okw’amaanyi mu bulamu bwe. Kiki kye yandisazeewo? Olw’okuba kitaawe ne mwannyina baali tebaagala agenderewo, yandikozesezza akakisa ako okubeegayirira baleme kumuleka kugenda gy’atamanyi? Oba yandigitutte ng’enkizo okugenda n’omusajja Yakuwa gwe yali awadde emikisa? Ebyo bye yayogera byalaga ekyo kye yali alowooza. Yagamba nti: “Nja kugenda naye.”
Lebbeeka nga yalina endowooza ennuŋŋamu! Wadde nga leero empisa ezigobererwa ng’omuntu agenda okuwasa oba okufumbirwa za njawulo, waliwo bingi bye tusobola okuyigira ku Lebbeeka. Lebbeeka yakulembeza ebyo Yakuwa Katonda we bye yali ayagala, so si ye bye yali ayagala. Ne leero, bwe kituuka ku bufumbo, Bayibuli etuwa amagezi agasingayo obulungi agakwata ku muntu ki ow’okufumbiriganwa naye, n’engeri y’okubeera omwami omulungi oba omukyala omulungi. (2 Abakkolinso 6:14, 15; Abeefeso 5:28-33) Kiba kirungi okukoppa Lebbeeka nga tukola ebintu nga Katonda bw’ayagala.
‘OMUSAJJA OLI AJJA Y’ANI?’
Ab’omu maka ga Besweri baawa Lebbeeka omukisa. Oluvannyuma, ye ne Debola eyali omulezi we ng’akyali muto, n’abawala abaweereza baasitula ne bagenda ne Eriyeza awamu n’abasajja be. (Olubereberye 24:59-61; 35:8) Olugendo lwe baalina okutambula lwali lwa mayiro ezisukka mu 500 okuva e Kalani, era baali baakumala wiiki nga ssatu mu kkubo. Olugendo olwo kirabika terwali lwangu. Lebbeeka yakula alaba eŋŋamira, naye kirabika yali tagitambulirangako lugendo luwanvu bwe lutyo. Bayibuli eraga nti ab’omu maka ga Lebbeeka baali balunzi ba ndiga, so si basuubuzi abaatambuliranga ku ŋŋamira. (Olubereberye 29:10) Abantu abaatambulirako ku ŋŋamira bagamba nti si nnyangu kutambulirako, olugendo ne bwe luba olumpi!
Wadde kyali kityo, Lebbeeka ebirowoozo bye teyabimalira ku lugendo olwo, yabula yabimalira ku bulamu bwe yali anaatera okutandika, era ateekwa okuba nga yabuuza Eriyeza ebikwata ku Isaaka. Kuba akafaananyi nga Eriyeza anyumiza Lebbeeka ku ekyo Yakuwa kye yasuubiza mukwano gwe Ibulayimu. Katonda yasuubiza nti ezzadde eryandireetedde abantu bonna emikisa, lyandivudde mu Ibulayimu. Tebeerezaamu essanyu Lebbeeka lye yalina bwe yakimanya nti ekisuubizo kya Katonda ekyo kyandituukiriziddwa okuyitira mu ye ne Isaaka gwe yali agenda okufumbirwa!
Kyaddaaki, baatuuka e Kanani nga bwe twalabye ku ntandikwa. We baatukira mu Negebu, obudde bwali buwungedde era Lebbeeka yalengera omusajja eyali atambula ku ttale. Omusajja oyo yali alabika ng’alina ky’afumiitirizaako. Lebbeeka ‘yava mangu ku ŋŋamira’ era kirabika teyagirinda na kukka wansi. Yabuuza Eriyeza nti: “Omusajja oli atambula ku ttale ajja gye tuli y’ani?” Bwe yakitegeera nti ye Isaaka, yaddira ekitambaala ne yeebikka ku mutwe. (Olubereberye 24:62-65) Ekyo yakikola okulaga nti assaamu Isaaka ekitiibwa. Abamu bayinza okugamba nti ekyo Lebbeeka kye yakola kyaggwa ku mulembe. Naye, ani ku ffe atayagala muntu mwetoowaze nga Lebbeeka?
Isaaka, eyali atemera mu gy’obukulu 40, yali akyakungubagira maama we Saala, eyali yafa emyaka ng’esatu emabega. N’olwekyo, tuyinza okugamba nti Isaaka yali musajja alina okwagala okw’amaanyi. Nga gwali mukisa gwa maanyi nnyo omusajja ng’oyo okufuna omukyala omukozi, ayagala ennyo okusembeza abagenyi, era omuwombeefu! Naye Isaaka ne Lebbeeka baasobola okukwatagana? Bayibuli egamba nti: “Isaaka n’ayagala nnyo Lebbeeka.”
Wadde nga wayiseewo emyaka nga 3900, naffe bwe tusoma ebikwata ku Lebbeeka tuwulira nga tumwagala. Twegomba engeri ze ennungi gamba ng’obuvumu, okuba omukozi, okusembeza abagenyi, n’obuwombeefu bwe. Ffenna
^ lup. 10 Obudde bwali bwa kawungeezi. Bayibuli teraga nti Lebbeeka yamala essaawa nnyingi ng’ali ku luzzi. Era teraga nti we yaddirayo eka yasanga beebase oba nti waliwo eyajja okulaba ekyali kimulwisizzaayo.
^ lup. 15 Ku nsonga eno, Bayibuli teyogera ku linnya Eriyeza, naye kirabika ye muweereza ayogerwako. Lumu Ibulayimu yali asazeewo eby’obugagga bye byonna okubiwa Eriyeza kubanga Ibulayimu yali talina mwana wa kumusikira. Ate era Eriyeza ye yali omuweereza wa Ibulayimu omukulu era gwe yali asinga okwesiga.